Q=0	C=0	SS=0	LS=0	PS=0	DC=0	LC=0	SD=0	BS=1	G0=13	G1=10	G2=3	DLID=az_RU	BODY=Nur-az.com - Дүнјапәрәстләр Әһли-бејти (ә) дәрк етмәз\n13 Нојабр 2017\nДүнјапәрәстләр Әһли-бејти (ә) дәрк етмәз\nОнларын вилајәт вә һәгигәти Аллаһын вилајәти вә Гуранын һәгигәтидир.\nҺәјатын мүхтәлиф јөнүмләриндә Әһли-бејтә (ә) мүраҹиәт едән кәс өз дүшүнҹә вә тутуму һәддиндә онларын вилајәт вә һәгигәтиндән бәһрәләнир. Онларын вилајәт вә һәгигәти Аллаһын вилајәти вә Гуранын һәгигәтидир.\nТутумсуз, ашағы сәвијјәли инсанлар Әһли-бејти (ә) нүмунә сечдикләри һәддә онлардан бәһрәләнирләр. Амма нәфс истәјинә әсир оланлар Әһли-бејтә (ә) игтидадан чәкинир вә һеч вахт бу һәгигәти дәрк етмир. Гуранда охујуруг: “Гаранлыгда галмыш вә гуртулмајасы кәс кими...” (“Әнам”, 122)\nБеләләри нәинки Әһли-бејти (ә) нүмунә сечмир, һәтта онлары инкар едир!\nГуранда бәјан олунур ки, пејғәмбәри ади ҝөзлә ҝөрүб онун рисаләтини дәрк етмәјәнләр дүнјапәрәстлик учрумуна јуварлананлардыр. Онлар доғру јолу танымадыглары кими пејғәмбәр вә онун әһли-бејтини (ә) дә танымырлар. Башга сөзлә, онлар Гуранын батининә вара билмирләр. Гуранын батининә вара билмәјәнләр Әһли-бејти дә танымыр. Чүнки онларын һәјатлары, хүсуси илә гәлбләри пәрдәләнмишдир, Әһли-бејт һәгигәтини дәрк етмәкдә аҹиздирләр. Һәмин пәрдәни јарадан ҝүнаһ, фисг, тәәссүб, инадкарлығын чохлуғудур. Бу сәҹијјәләр онларла һәгигәт арасында пәрдә чәкмишдир! Гуранда охујуруг: “Онларын сәнә бахдығыны, амма ҝөрмәдијини мүшаһидә едәрсән.” (“Әраф”, 198)\nОнларын ҝөзү вар, бәсирәти јохдур. Заһири ҝөрүрләр, батиндән хәбәрсиздирләр. Ҝүнаһ, јерсиз тәәссүб вә инадкарлыг онларын ич ҝөзүнү тутмушдур: “Ич ҝөзләри мәним зикримә пәрдәләнмиш һәмин кәсләр...” (“Кәһф”, 101)


Q=9	C=3	SS=3	LS=3	PS=3	DC=3	LC=0	SD=0	BS=2	G0=10	G1=5	G2=4	DLID=az_RU	BODY=«Вәһј» китабынын мәнасы нәдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс бикол болгар венда га ган гырғыз дхолуо еве ермәни естон ефик зулу ибо иврит илок инҝилис исоко испан италјан каонде кикујју кинјаруанда кирунди кореја коса лингала малагаси малај малајалам маҹар нзема пангасинан папјаменто (Аруба) папјаменто (Күрасао) полјак португал португал (португал) румын рус себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил татар телугу тсонга тумбука түрк түркмән фин франсыз хорват чавакано чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\n«Вәһј» китабынын јунан дилиндәки Апокалипсис ады «ачылыш» вә ја «үстүнү ачма» демәкдир. Бу ад китабын мәнасыны ҝөстәрир — орада ҝизли галан мәсәләләр ачыгланыр вә јазылмасындан хејли сонра баш вермәли олан һадисәләрин үстү ачылыр. Бу китабда јазылан бир чох пејғәмбәрликләр ҝәләҹәкдә јеринә јетәҹәкдир.\n«Вәһј» китабынын иҹмалы\nҜириш (Вәһј 1:1—9).\nИсанын једди јығынҹаға үнванладығы мәктублар (Вәһј 1:10—3:22).\nСәмави тахтында отуран Јеһова Аллаһын ҝөрүнтүсү (Вәһј 4:1—11).\nједди мөһүр (Вәһј 5:1—8:6);\nједди шејпур, сон үч шејпур үч бәладан хәбәр верир (Вәһј 8:7—14:20);\nһәр бири јер үзәринә төкүлән илаһи һөкмләри тәмсил едән бәлаларла долу олан једди ҹам (Вәһј 15:1—16:21);\nАллаһын дүшмәнләринин мәһви һагда ҝөрүнтүләр (Вәһј 17:1—20:10).\nАллаһын јерә вә ҝөјә хејир-дуа вермәси һагда ҝөрүнтүләр (Вәһј 20:11—22:5).\nЈекун (Вәһј 22:6—21).\n«Вәһј» китабыны неҹә баша дүшмәк олар?\nАллаһа хидмәт едәнләр үчүн онун мәнасы горхулу, ваһимәли дејил, әксинә, үмидвериҹидир. Чохлары апокалипсис сөзүнү ешидәндә ағылларына илк ҝәлән һансыса фәлакәт олса да, бу китабын әввәлиндә вә сонунда дејилир ки, ону охујан, баша дүшән вә јазыланлара әмәл едән хошбәхтдир (Вәһј 1:3; 22:7).\nКитаб мәҹаз вә ја рәмзләрлә долудур. Онлары һәрфи мәнада баша дүшмәк лазым дејил (Вәһј 1:1).\nКитабдакы бир чох мүһүм рәмз вә адлар Мүгәддәс Китабын диҝәр јерләриндә дә ишләдилиб:\nЈеһова — тахты сәмада гурулан вә һәр шеји јарадан Аллаһ (Ганунун тәкрары 4:39; Мәзмур 103:19; Вәһј 4:11; 15:3);\nИса Мәсиһ — «Аллаһын Гузусу» (Јәһја 1:29; Вәһј 5:6; 14:1);\nШејтан Иблис — Аллаһын баш дүшмәни (Јарадылыш 3:14, 15; Јәһја 8:44; Вәһј 12:9).\nБөјүк Бабил — гәдим Бабил шәһәри кими, Јеһова Аллаһын вә Онун халгынын дүшмәни, о ҹүмләдән бүтүн дини јаланларын мәнбәји (Јарадылыш 11:2—9; Јешаја 13:1, 11; Вәһј 17:4—6; 18:4, 20);\nдәниз — Аллаһа гаршы дүшмән мөвгеји тутан бәшәријјәт (Јешаја 57:20; Вәһј 13:1; 21:1);\nАллаһа ибадәтдә истифадә олунан мүгәддәс мәкандакы әшјалара мүвафиг олан әшјалар — әһд сандығы, шүшәдән дәниз (јујунмаг үчүн ләјән), чыраглар, әтирли бухур вә гурбанҝаһ (Чыхыш 25:10, 17, 18; 40:24—32; Вәһј 4:5, 6; 5:8; 8:3; 11:19);\nвәһши һејванлар — инсан һөкумәтләринин рәмзи (Даниел 7:1—8, 17—26; Вәһј 13:2, 11; 17:3);\nмәҹази мәнада ишләдилән рәгәмләр (Вәһј 1:20; 8:13; 13:18; 21:16).\nҜөрүнтүләр «Ағанын ҝүнүнә» аиддир. Ағанын ҝүнү 1914-ҹү илдә, Иса Мәсиһ тахта чыханда башлајыб (Вәһј 1:10). Буна ҝөрә дә «Вәһј» китабындакы мүһүм пејғәмбәрликләрин бизим ҝүнләрдә јеринә јетәҹәјини ҝөзләјә биләрик.\n«Вәһј» китабыны баша дүшмәк үчүн бизә Аллаһын мүдриклији вә ону баша дүшән инсанларын көмәји ҝәрәкдир (Һәвариләрин ишләри 8:26—39; Јагуб 1:5).


Q=10	C=6	SS=3	LS=0	PS=3	DC=0	LC=0	SD=0	BS=0	G0=25	G1=14	G2=4	DLID=az_RU	BODY=Әлјәсә пејғәмбәр Аллаһын мәләкләрдән ибарәт ордусуну ҝөрүр | Ушаглар үчүн Мүгәддәс Китаб һекајәләри\nЈеһованын аловдан олан ордусу\nАрам падшаһы Бәнһәдад Исраилә ард-арда һүҹум едир. Анҹаг һәр дәфә Әлјәсә пејғәмбәр Исраил падшаһыны әввәлҹәдән хәбәрдар едир. Бунун сајәсиндә падшаһ ҹаныны гуртара билир. Бәнһәдад буну билиб Әлјәсәни оғурламаг гәрарына ҝәлир. О, Әлјәсәнин Дуфан шәһәриндә олдуғуну өјрәнир. Буна ҝөрә дә Арам ордусуну ҝөндәрир ки, ону тутсунлар.\nАрамиләр Дуфана ахшам чатырлар. Әлјәсәнин нөкәри сәһәр тездән галхыб чөлә чыхыр вә бөјүк бир гошунун шәһәри мүһасирәјә алдығыны ҝөрүр. О, тәшвишә дүшүб гышгырыр: «Әлјәсә, биз нә едәҹәјик?» Әлјәсә она дејир: «Бизимлә оланлар онларла оланлардан чохдур». Һәмин ан Јеһова елә едир ки, Әлјәсәнин нөкәри шәһәрин әтрафындакы дағларын атларла вә аловдан олан дөјүш арабалары илә долу олдуғуну ҝөрсүн.\nАрами дөјүшчүләр Әлјәсәни тутмаг истәјәндә о дуа едиб дејир: «Јеһова, нә олар, онларын ҝөзләрини кор ет». Јеһова дәрһал онлары кор едир. Онларын ҝөзләри ҝөрсә дә, һарада олдугларыны билмирләр. Әлјәсә дөјүшчүләрә дејир: «Башга шәһәрә ҝәлмисиниз. Ардымҹа ҝәлин, сизи ахтардығыныз адамын јанына апараҹағам». Әлјәсә онлары Сәмәријјәјә, Исраил падшаһынын јанына апарыр.\nАрамиләр һарада олдугларыны биләндә артыг иш-ишдән кечмишди. Исраил падшаһы Әлјәсәдән сорушур: «Онлары өлдүрүм?» Бәс Әлјәсә буну фүрсәт билиб пислијә писликлә ҹаваб верир? Хејр. О дејир: «Онлары өлдүрмә, онлара јемәк вер. Сонра да јола сал ҝетсинләр». Падшаһ да онлар үчүн зијафәт гурур. Сонра исә онлары өз өлкәләринә јола салыр.\n«Аллаһын өнүндә әминлијимиз будур: Онун ирадәсинә мүвафиг нә диләјириксә, О ешидир» (1 Јәһја 5:14)\nСуаллар: Јеһова Әлјәсәни вә нөкәрини неҹә горујур? Сәнҹә, Јеһова сәни дә горуја биләр?\n2 Падшаһлар 6:8—24\nЕлиша Јеһоваја мөһкәм иман вә ҝүвәнирди. Онун нүмунәсиндән биз нә өјрәнирик?


Q=9	C=9	SS=0	LS=0	PS=0	DC=0	LC=0	SD=0	BS=1	G0=4	G1=3	G2=2	DLID=az_RU	BODY=Сионист режиминин Дәмир ҝүнбәзинин ашсүзән чыхмасынын сәбәби\nФәләстин мүгавимәт гүввәләринин сионист режиминин вәһши һүҹумларына ҹаваб олараг ону ракет атәшинә тутмасы давам едир.\nСионист режиминин малијјә гурумунун билдирдијинә ҝөрә, бир нечә ҝүн әрзиндә мүгавимәт гүввәләринин бу режимә вурдуғу зијан 2014-ҹү илдә 51 ҝүнлүк мүһарибәнин вурдуғу зијанын јарысы гәдәрдир. 2014-ҹү илдә Тәл-Әвивә тәгрибән 4 милјард доллар зијан дәјмишди.\nБәс ҝөрәсән, сионист режиминин өјүндүјү, өз нүфузу алтында олан зәиф өлкәләрә сатмаг үчүн тәблиғ етдији “Дәмир ҝүнбәз” адлы һава һүҹумундан мүдафиә системи нә үчүн ашсүзән кими ҝәлән ракетләри шәһәрә бурахыр?\nРусијалы танынмыш експерт Виктор Барантс бу һагда журналистләрә ачыглама верәрәк Дәмир ҝүнбәзин зәиф нөгтәләрини изаһ едиб вә сионист режиминин бу мүдафиә системинә чох ҝүвәндијини вурғулајыб.\n“Спутник”-ин вердији хәбәрә ҝөрә, русијалы експерт дејиб: “Дәмир ҝүнбәзин имканлары мәһдуддур. Чүнки о мүәјјән сајлы ракетләр үчүн һазырланыб. Мәсәлән, ејни заманда 100 һәдәфлә мүбаризә едә биләр, амма “Исраилә” тәрәф тушланан ракетләрин сајы 125 олса, неҹә?”\nЕксперт билдириб ки, Дәмир ҝүнбәзин тәмирә еһтијаҹы вардыр, лакин бу иш чох вахт тәләб едир. Ракетләри атанлар да бу мөвзудан фајдаланырлар.\n1271 дәфә бахылыб


Q=14	C=5	SS=0	LS=5	PS=5	DC=0	LC=0	SD=0	BS=1	G0=31	G1=24	G2=14	DLID=az_RU	BODY=2 Салнамәләр 31 | Онлајн Мүгәддәс Китаб | Јени дүнја тәрҹүмәси\n2 Салнамәләр 31:1—21\nҺизгијјә өлкәдә бүтпәрәстлијин көкүнү кәсир (1)\nКаһинләрлә лавилиләрә мадди тәминат верилир (2—21)\n31 Бајрамдан сонра Јерусәлимә топлашан исраиллиләр Јәһуда шәһәрләринә ҝетдиләр. Јәһуда, Бинјамин, Әфраим вә Мәнәссә+ торпагларындакы дик дашлары+, Ашера бүтләрини парча-парча етдиләр,+ сәҹдәҝаһлары вә гурбанҝаһлары дағытдылар,+ һамысыны мәһв етдиләр. Сонра бүтүн исраиллиләр өз шәһәрләринә, һәр кәс өз мүлкүнә гајытды. 2 Һизгијјә каһинләри вә лавилиләри, һәр бирини өз бөлүјүндә+ өз хидмәтинә гојду.+ Онлар јандырма вә үнсијјәт гурбанлары тәгдим етмәли, хидмәт етмәли вә Јеһованын һәјәтләринин дарвазаларында Аллаһа һәмд-сәна етмәли идиләр.+ 3 Падшаһ Јеһованын Ганунунда јазылана ујғун олараг, јандырма гурбанлары+ — сәһәр вә ахшам тәгдимәләринин+, шәнбә ҝүнләринин+, тәзә ај мәрасимләринин+, бајрамларын+ јандырма гурбаны үчүн өз мүлкүндән пај ајырды. 4 О, каһинләрин вә лавилиләрин Јеһованын ганунуну ҹидд-ҹәһдлә иҹра етмәси үчүн Јерусәлимдә јашајан ҹамаата әмр етди ки, онлара дүшән пајы+ версинләр. 5 Бу фәрман чыхан кими исраиллиләр тахылын, тәзә шәрабын, јағын,+ балын вә торпағын бүтүн мәһсулунун нүбарындан+ чохлу пај ҝәтирдиләр. Онлар һәр шејин онда бириндән бол-бол вердиләр.+ 6 Јәһуда шәһәрләриндә јашајан исраиллиләр вә јәһудалылар да мал-гаранын, гојун-гузунун вә Аллаһлары Јеһова үчүн ајрылмыш мүгәддәс шејләрин онда бирини ҝәтирдиләр.+ Беләҹә, халг чохлу пај ҝәтирди. 7 Үчүнҹү ај+ халгын ҝәтирдији пајлары бир јерә јығмаға башладылар вә једдинҹи ај+ гуртардылар. 8 Һизгијјә вә әјанлар ҝәлиб бунлары ҝөрәндә Јеһоваја алгыш охудулар вә Исраил халгына хејир-дуа вердиләр. 9 Һизгијјә каһинләрдән вә лавилиләрдән халгын ҝәтирдији пај барәдә сорушду. 10 Садыг евиндән олан бөјүк каһин Әзрија деди: «Халг Јеһованын евинә пај+ ҝәтирәндән бәри һәр кәс дојунҹа јејир, һәлә артыг да галыр. Јеһова халгына бәрәкәт вердији үчүн бу гәдәр шеј артыг галыр».+ 11 Онда Һизгијјә әмр етди ки, Јеһованын евиндә анбар отаглары*+ һазырлансын. Онун әмрилә анбарлар һазырланды. 12 Пајлары, ондабирләри+ вә мүгәддәс шејләри виҹданла ора ҝәтирирдиләр. Бу ишә лавили Кәнәнја нәзарәт едирди. Онун мүавини гардашы Шимај иди. 13 Һизгијјә падшаһын әмрилә Јәһјил, Әзази, Нәһат, Асаил, Әримут, Јузабад, Әлиил, Исмәһја, Маһат вә Бәнаји Кәнәнја илә гардашы Шимајын көмәкчиләри тәјин олунмушдулар. Аллаһын евинин нәзарәтчиси Әзрија иди. 14 Шәрг тәрәфдә дарваза кешикчиси олан лавили+ Имнаһ оғлу Горә Аллаһа ҝәтирилән көнүллү тәгдимәләрә+ ҝөрә ҹавабдеһ иди. О, Јеһоваја ҝәтирилән пајлары+ вә сон дәрәҹә мүгәддәс шејләри+ бөлүшдүрүрдү. 15 Әдән, Минјамин, Јешу, Шәмај, Әмаријјә вә Сәкәнја онун башчылығы алтында иди. Онлара каһинләр шәһәриндә+ бөлүкләрдәки гардашларына+, бөјүклү-кичикли һамысына ејни бәрабәрдә пај ајырмаг һәвалә олунмушду. 16 Бу пај ады нәсил шәҹәрәсиндә гејдә алынан вә һәр ҝүн Јеһованын евиндә хидмәт етмәјә ҝәлән вә бөлүкләринә ҝөрә үзәрләринә дүшән иши иҹра едәнләрә верилән пајдан әлавә пај иди. (Нәсил шәҹәрәсиндә үч јашында вә ондан јухары јашда оланларын ады гејдә алынмышды.) 17 Нәсил шәҹәрәсиндә нәсилләринә ҝөрә+ каһинләрин вә бөлүкләриндәки+ вәзифәләринә ҝөрә ијирми јашында вә бундан јухары јашда олан лавилиләрин ады гејдә алынмышды.+ 18 Нәсил шәҹәрәсиндә бүтүн Лави иҹмасынын — лавилиләрин, арвадларынын, ушагларынын, оғулларынын, гызларынын ады вар иди. Чүнки онлара һәвалә олунмуш мүгәддәс иш үчүн өзләрини пак сахлајырдылар. 19 Нәсил шәҹәрәсинә һәмчинин шәһәр әтрафындакы өрүшләрдә+ јашајан Һарун өвладлары, каһинләр дә дахил иди. Каһин нәслиндәки бүтүн кишиләрә вә лавилиләрин нәсил шәҹәрәсинә дахил олан һәр кәсә пај вермәк үчүн бүтүн шәһәрләрдә кишиләр тәјин олунмушду. 20 Һизгијјә бүтүн Јәһуда шәһәрләриндә белә етди. О, бундан сонра да Аллаһы Јеһованын өнүндә салеһ вә һагг ишләр ҝөрдү, Она садиг галды. 21 О, Аллаһы Јеһоваја ибадәтдә һәр иши — Аллаһын евиндәки хидмәтлә+, Ганунла, әмрлә бағлы һәр бир иши ҹанла-башла ҝөрдү вә уғур газанды.\n^ Јахуд јемәк отаглары.\n2 Салнамәләр 31


Q=5	C=3	SS=1	LS=1	PS=1	DC=0	LC=0	SD=0	BS=1	G0=35	G1=20	G2=11	DLID=az_RU	BODY=Баҹы-гардашынла јола ҝедирсән? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Белиз креолу Вјетнам Данимарка Еквадор жест дили Индонезија Исвеч Литва Македонија Малта Мјанма Непал Нидерланд Норвеч Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз еве ермәни естон зулу ибан иврит илок инҝилис исланд испан италјан качин кикамба килуба кинјаруанда кирунди кореја коса лингала малагаси малај малајалам маҹар нзема пангасинан папјаменто (Аруба) папјаменто (Күрасао) полјак португал португал (португал) румын рус себуан сепеди серб серб (латын) сетсвана сингал словак словен суаһили сунда тагалог таи татар тви телугу тигре тсонга түрк түркмән умбунду фарс фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nСүлһү горумағын ики сәбәби\nБәзән баҹы-гардашлары «меһрибан дүшмәнләр» адландырмаг олар. Онлар бир-бирләрини чох истәјир, амма бәзән бир-бирләрини ҝөрмәјә ҝөзләри олмур. Һелена адлы 18 јашлы ҝәнҹ дејир: «Балаҹа гардашым мәни гыҹыгландырыр. О, мәни өзүмдән чыхармаг үчүн нә дејәҹәјини, едәҹәјини чох јахшы билир».\nБәзи баҹы-гардашлар мүбаһисәни һәлл етмәк үчүн сөһбәт едиб, бир-бириләри илә дил тапыр. Мәсәлән:\nБир отагда галан ики гардаш арасында шәхси һәјатла бағлы мүбаһисә дүшә биләр. Вәзијјәти неҹә дүзәлтмәк олар? Онлар ҝүзәштә ҝетмәји өјрәнмәли вә бир-бирләринин еһтијаҹларыны нәзәрә алмалыдырлар. Лука 6:31 ајәсиндәки принсипә ујғун давранын.\nИки баҹы арасында бир-бирләринин палтарларыны иҹазәсиз ҝејинмәк үстүндә дава дүшә биләр. Вәзијјәти неҹә дүзәлтмәк олар? Мәсәләни мүзакирә едиб, сәрһәд гојмаг лазымдыр. 2 Тимутијә 2:24 ајәсиндәки принсипә ујғун давранын.\nБәзи вәзијјәтләрдә баҹы-гардашлар арасында ҹидди проблемләр олур вә бунун ахыры һеч дә јахшы гуртармаја биләр. Ҝәлин Мүгәддәс Китабда јазылмыш ики нүмунәјә нәзәр салаг.\nМәрјәмлә Һарунун гардашлары Мусаја пахыллыг етмәләри фаҹиә илә гуртарды. Сајлар 12:1—15 ајәләриндәки һадисәни оху. Өзүндән соруш: «Баҹы-гардашыма гаршы пахыллыг етмәмәк үчүн нә едә биләрәм?»\nГабил гардашы Һабилә әсәбиләшди вә ахырда ону өлдүрдү. Јарадылыш 4:1—12 ајәләриндәки һадисәни оху. Өзүндән соруш: «Баҹы-гардашыма гәзәбләнмәмәк үчүн нә едә биләрәм?»\nБаҹы-гардашынла јола ҝетмәк нә гәдәр чәтин олса да, ән азы, ики сәбәбә ҝөрә сүлһә ҹан атмаға дәјәр.\nБу, јеткинлијин әламәтидир. Алекс адлы ҝәнҹ дејир: «Мән бир санијәнин ичиндә ики балаҹа баҹыма әсәбләширдим. Амма инди онлара гаршы сакит вә сәбирлијәм. Јәгин фикирләширсиниз ки, мән артыг бөјүмүшәм».\nМүгәддәс Китабда јазылыб: «Өзүндән тез чыхмајан бәсирәт саһибидир, һөвсәләсиз исә сәфеһлијини нүмајиш етдирәр» (Мәсәлләр 14:29).\nБу, ҝәләҹәк үчүн тәҹрүбәдир. Әҝәр сән баҹы-гардашынын гејри-камиллијинә дөзә билмирсәнсә, онда сабаһ һәјат јолдашынла, иш јолдашларынла, мүдиринлә вә ја әтрафындакы диҝәр инсанларла неҹә јола ҝедәҹәксән?\nҺәјатын ҝерчәклији: Ҝәләҹәкдә гураҹағын мүнасибәтләрин уғурлу олмасы үчүн ҝәрәк үнсијјәт етмәк вә дил тапмаг баҹарығын олсун. Бу габилијјәтә јијәләнмәк үчүн аиләдән јахшы јер ола билмәз.\nМүгәддәс Китабда јазылыб: «Әлиниздән ҝәлән гәдәр һамы илә сүлһдә олмаға чалышын» (Ромалылара 12:18).\nБаҹы-гардашынла арандакы проблеми һәлл етмәк үчүн көмәк истәјирсән? Елә исә «Һәмјашыдларын нә дејир?» јарымбашлығыны оху вә «Баҹы-гардашынла јола ҝедирсән?» адлы чалышма вәрәгини тамамла.\n«Мәним үч баҹым вар. Онларла јахшы мүнасибәти горујуб сахламаг һеч дә асан олмур. Ејни заманда билирәм ки, мәни һамыдан јахшы таныјан да онлардыр, һәмишә јанымда олан да» (Ҹесика).\n«Дәфәләрлә гардашымла бир-биримизи әсәбиләшдирмишик. Амма мән ону чох истәјирәм. О, һәмишә мәнә арха-дајаг олуб. Мән онун дөзүмүнә һејранам. Һеч вахт тәслим олмур. Һәтта һәмишә ҝөзләдијимдән дә артығыны едир мәним үчүн» (Тајлер).\n«Әтрафымда инсанларын олмасыны чох севирәм. Јахшы ки ики балаҹа гардашым вар. Онларла отуруб-дурмағын сајәсиндә оғланларла јола ҝетмәји өјрәнмишәм. Белә ҝөзәл гардашларым олдуғу үчүн чох шанслыјам» (Камео).


Q=3	C=0	SS=0	LS=0	PS=3	DC=0	LC=0	SD=0	BS=1	G0=20	G1=5	G2=0	DLID=az_RU	BODY=Нуһун аиләси бөјүк дашгындан сағ чыхыр | Ушаглар үчүн Мүгәддәс Китаб һекајәләри\nСәккиз нәфәр сағ галыр\nНуһ, аиләси вә һејванлар ҝәмијә ҝирирләр. Јеһова гапыны бағлајыр вә јағыш јағмаға башлајыр. Јағыш о гәдәр ҝүҹлү јағыр ки, ҝәми үзмәјә башлајыр. Ҝетдикҹә бүтүн јер үзү сујун алтында галыр. Ҝәмијә ҝирмәјән бүтүн пис инсанлар өлүр. Тәкҹә Нуһ вә аиләси сағ галыр. Тәсәввүр едирсән, онлар Јеһоваја гулаг асдыглары үчүн неҹә севинирләр?\nГырх ҝүн, гырх ҝеҹә јағыш јағыр. Сонра јағыш кәсилир. Ҝетдикҹә сулар чәкилмәјә башлајыр. Ахырда ҝәми бир дағын башында дајаныр. Анҹаг сулар һәлә дә там чәкилмәјиб. Буна ҝөрә дә Нуһ вә аиләси ҝәмидән чыха билмәзләр.\nЈаваш-јаваш сулар чәкилмәјә башлајыр. Нуһ вә аиләси бир илдән чох ҝәмидә галыр. Сонра Јеһова онлара бујурур ки, ҝәмидән чыхсынлар. Онлар сағ галдыглары үчүн Јеһоваја шүкр едирләр. Миннәтдар олдугларыны ҝөстәрмәк үчүн Она гурбан ҝәтирирләр.\nЈеһова бу гурбана ҝөрә чох шад олур. О сөз верир ки, бир даһа јер үзүнү дашгынла мәһв етмәјәҹәк. Бунун нишанәси олараг ҝөјдә ҝөј гуршағы јарадыр. Сән һеч ҝөј гуршағы ҝөрмүсән?\nСонра Јеһова Нуһа вә аиләсинә дејир ки, дүнјаја ушаг ҝәтириб јер үзүнү долдурсунлар.\n«Нуһ ҝәмијә минәнә гәдәр... Дашгын ҝәлиб онларын һамысыны апармајынҹа [инсанлар] һеч нәјә мәһәл гојмурдулар» (Мәтта 24:38, 39)\nСуаллар: Јеһова ҝәминин гапысыны бағлајандан сонра нә баш верир? Ҝөј гуршағы бизә нәји хатырладыр?


Q=11	C=11	SS=5	LS=0	PS=2	DC=8	LC=0	SD=0	BS=0	G0=28	G1=16	G2=4	DLID=az_RU	BODY=Падшаһлыг бөлүнүр | Мүгәддәс Китаб һекајәси\nБИЛИРСӘН бу адам өз палтарыны нә үчүн ҹырыр? Белә етмәји она Јеһова тапшырыб. Бу киши Аллаһын пејғәмбәри Ахијадыр. Бәс сән пејғәмбәрләрин ким олдуғуну билирсән? Аллаһ онлара ҝәләҹәкдә олаҹаг һадисәләри габагҹадан хәбәр верир.\nАхија инди Јаровамла данышыр. Јаровам Сүлејманын тикинти ишләринә башчылыг едән адамлардан биридир. Ахија јолда Јаровамла растлашаркән гәрибә бир шеј едир. Әјниндәки тәзә палтарыны чыхарыб 12 јерә бөлүр вә Јаровама белә дејир: ‘Палтарын 10 һиссәсини өзүнә ҝөтүр’. Билирсән Ахија палтарын 10 һиссәсини Јаровама нә үчүн верир?\nАхија изаһ едир: ‘Јеһова Аллаһ падшаһлығы Сүлејманын әлиндән алыб, 10 гәбиләсини сәнә верәҹәк’. Бу о демәкдир ки, Сүлејманын оғлу Рехавам анҹаг ики гәбилә үзәриндә падшаһлыг едәҹәк.\nСүлејман Ахијанын Јаровама дедикләриндән хәбәр тутанда чох һирсләнир. О һәтта Јаровамы өлдүрмәк истәјир. Амма Јаровам Мисирә гачыб ҹаныны гуртарыр. Бир гәдәр вахтдан сонра Сүлејман өлүр. О, 40 ил падшаһлыг етмишди, амма инди тахта оғлу Рехавам отурур. Сүлејманын өлүм хәбәри Мисирә чатанда Јаровам Исраилә гајыдыр.\nРехавам јахшы падшаһ дејил. О, халгла атасы Сүлејмандан да пис давраныр. Јаровам бир нечә һөрмәтли адамла Рехавам падшаһын јанына ҝәлир вә ондан халгла бир аз јахшы давранмағы хаһиш едир. Рехавам онлары һеч динләмир. О, әввәлкиндән дә бетәр олур. Халг Јаровамы 10 гәбиләнин үзәринә падшаһ сечир, Рехавам исә Бинјамин вә Јәһуда гәбиләләринин падшаһы олур.\nЈаровам халгын Јерусәлимә ҝедиб Јеһованын мәбәдиндә ибадәт етмәсини истәмир. Бу сәбәбдән, ики гызыл дана дүзәлдир ки, падшаһлыг етдији 10 гәбиләнин ҹамааты онлара ибадәт етсин. Бир аздан бүтүн өлкәни ҹинајәт вә зоракылыг бүрүјүр.\nИкигәбиләли падшаһлыға да бәдбәхтлик үз верир. Рехавамын падшаһ олмасындан һеч беш ил кечмир ки, Мисир падшаһы Јерусәлимә гаршы мүһарибәјә чыхыр. О, Јеһованын мәбәдини талан едиб бир чох гијмәтли әшјалары өзү илә апарыр. Беләликлә, Аллаһын мәбәди әввәлки ҹаһ-ҹалалыны итирир.\n1 Падшаһлар 11:26–43; 12:1–33; 14:21–31.


Q=15	C=15	SS=6	LS=0	PS=3	DC=9	LC=0	SD=0	BS=0	G0=27	G1=15	G2=4	DLID=az_RU	BODY=Дағүстү тәблиғ | Ушаглар үчүн Мүгәддәс Китаб һекајәләри\n12 һәварисини сечәндән сонра Иса Мәсиһ даға галхыр. Ораја хејли адам јығышыр. Бу адамлар Ҹәлиләдән, Јәһудијјәдән, Сурдан, Сидондан, Суријадан вә Иорданын о бири тајындан ҝәлибләр. Ҹамаат хәстәләри вә ичинә ҹин ҝирмиш бәзи адамлары ораја ҝәтирир. Иса Мәсиһ дә онлары сағалдыр. Сонра Иса Мәсиһ дағын башында отуруб данышмаға башлајыр. О, Јеһованын досту олмаг үчүн нә етмәли олдуғумузу изаһ едир. Биз Јеһоваја мөһтаҹ олдуғумузу дәрк етмәли вә Ону севмәји өјрәнмәлијик. Анҹаг инсанлары севмәсәк, Аллаһы севә билмәрик. Буна ҝөрә дә биз ајры-сечкилик етмәдән һамыја, һәтта бизи севмәјәнләрә гаршы хејирхаһ давранмалыјыг.\nИса Мәсиһ дејир: «Тәкҹә достларынызы јох, сизи севмәјәнләри дә севин вә инсанлары үрәкдән бағышлајын. Кимсә сиздән инҹијибсә, ҝедиб ондан үзр истәјин. Инсанларын сизинлә неҹә давранмағыны истәјирсинизсә, сиз дә онларла елә давранын».\nИса Мәсиһ һәмчинин инсанлара пул мәсәләси илә бағлы јахшы мәсләһәт верир: «Јеһованын досту олмаг, чохлу пул газанмагдан даһа ваҹибдир. Оғру ҝәлиб сизин пулунузу оғурлаја биләр, анҹаг Јеһова илә достлуғунузу һеч кәс оғурлаја билмәз. Јемәјә, ичмәјә, палтара ҝөрә нараһат олмајын. Гушлара бахын. Аллаһ һәмишә онлара лазыми гәдәр јемәк верир. Нараһат олмагла өмрүнүзү бир ҝүн дә артыра билмәзсиниз. Јадынызда сахлајын, Јеһова нәјә еһтијаҹыныз олдуғуну билир».\nҸамаат һеч вахт Иса кими данышан бирини ҝөрмәмишди. Онларын дин рәһбәрләри бу шејләри онлара өјрәтмирди. Иса Мәсиһ нәјә ҝөрә бөјүк мүәллим адланыр? Чүнки о, Јеһованын сөзләрини инсанлара чатдырырды.\n«Бојундуруғуму үзәринизә ҝөтүрүн вә мәндән өјрәнин, чүнки мән һәлим вә гәлбән тәвазөкарам. Онда ҹаныныз тәравәтләнәр» (Мәтта 11:29)\nСуаллар: Јеһованын досту олмаг үчүн нә етмәлијик? Јеһова башгаларына гаршы неҹә давранмағымызы истәјир?\nМәтта 4:24—5:48; 6:19—34; 7:28, 29; Лука 6:17—31\nМәшһур Дағүстү вәз\nИса пејғәмбәрин Дағүстү вәзиндән әсас фикирләрин изаһатыны охујун.


Q=3	C=2	SS=1	LS=1	PS=0	DC=0	LC=0	SD=0	BS=4	G0=114	G1=89	G2=32	DLID=az_RU	BODY=Иса Мәсиһин фидјә гурбанлығынын дәјәри\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Боливија жест дили Вјетнам Гваделупа креолу Дусун Камбоҹа Колумбија жест дили Конго Маврики креолу Малта Мјанма Ниас Ниҝериа пиҹини Понапе Рејунјон креолу Самоа Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дуала дхолуо еве ермәни естон ефик зулу ибан ибинда ибо инҝилис ирланд испан кабовердиану кана каннада каонде карен (сго) кикамба киконго кикујју кимбунду кинјаруанда кипенде кирунди кисонге кичуа (Имбабура) кичуа (Сантјаго-дел-Естеро) кореја кпелле куангали куанјама кјангонде күрд курманҹи ламба лингала лози ломве луганда лунда макуа малагаси малајалам мамбве-лунгу маратһ мбунда меру море навахо нгангела ндау ндебеле ндонга нзема нјунгве окпе олу конзо оромо португал португал (португал) румын рунјанкоре рус руторо санго свати сена сепеди сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҹола Һаити креолу Һиндистан жест дили һауса һереро һинд һунсрик әрәб\n1, 2. а) Һансы һәдијјәни дәјәрли һесаб едирсиниз? б) Нәјә ҝөрә фидјә Аллаһын ән ҝөзәл һәдијјәсидир?\nЈӘГИН, нә вахтса сизә үрәјинизҹә олан, һәгигәтән дә, еһтијаҹ дујдуғунуз бир шеји һәдијјә едибләр. Ола билсин, һәмин ан сизин севинҹиниз јерә-ҝөјә сығмырды вә һәдијјәни верән инсана үрәкдән миннәтдар идиниз.\n2 Јараданымыз да бизә бир чох һәдијјәләр бәхш едиб. Амма онларын арасында бир һәдијјә вар ки, бизим она бөјүк еһтијаҹымыз вар. Бу, Аллаһын бәшәријјәтә бәхш етдији ән ҝөзәл һәдијјәдир. Јеһова Аллаһ әбәди јашамағымыз үчүн Оғлу Иса Мәсиһи јер үзүнә ҝөндәрди. (Мәтта 20:28 ајәсини охујун.) Бу фәсилдә Аллаһын бу һәдијјәси барәдә әтрафлы өјрәнәҹәјик. Иса Мәсиһи фидјә олараг јер үзүнә ҝөндәрмәси Јеһова Аллаһын бизә дәрин мәһәббәтиндән хәбәр верир.\n3. Нәјә ҝөрә бу ҝүн өлүм вар?\n3 Фидјә васитәсилә Јеһова Аллаһ инсанлары ҝүнаһдан тәмизләмәк вә өлүмдән азад етмәк нијјәтиндәдир (Ефеслиләрә 1:7). Фидјәјә нәјә ҝөрә еһтијаҹ јарандығыны билмәк үчүн ҝәлин бир нечә мин ил бундан габаг баш вермиш бир һадисәни јадымыза салаг. Улу валидејнләримиз Адәмлә Һәвва Аллаһа гаршы ҝүнаһ ишләтдиләр вә бу, онлара һәјатлары баһасына баша ҝәлди. Онларын өвладлары олан бизләр дә өлүмү дадырыг, чүнки ҝүнаһы онлардан мирас алмышыг. (9-ҹу әлавәјә бахын.)\n4. Мүгәддәс Китабда Адәм һаггында нә јазылыб?\n4 Јеһова Аллаһ илк инсан олан Адәмә мүкәммәл һәјат бәхш етмишди. Ону гүсурсуз, ејибсиз јаратмышды, она камил зәка вермишди. Адәм хәстәлик, гоҹалыг вә өлүм нәдир билмәјәҹәкди. Јеһова Адәмә ата кими иди, чүнки ону Өзү јаратмышды (Лука 3:38). Аллаһ Адәмлә сых үнсијјәт едирди. Она бир бәндә кими үзәринә дүшән мәсулијјәти һәртәрәфли баша салмышды, она мараглы иш тапшырмышды (Јарадылыш 1:28—30; 2:16, 17).\n5. Адәмин Аллаһын бәнзәриндә јарадылмасы һансы мәнаны дашыјыр?\n5 Аллаһ Адәми «Өз бәнзәриндә» јаратмышды (Јарадылыш 1:27). Јеһова Аллаһ Адәмә Өзүндә олан хүсусијјәтләри, мәһәббәт, һикмәт, әдаләт вә ҝүҹ-гүввәт кими кејфијјәтләри бәхш етмишди. Аллаһ Адәми робот кими јаратмамышды, она азад ирадә вермишди. Адәмин јахшы илә пис арасында сечим етмәк ихтијары вар иди. О, Аллаһа итаәткар галсајды, ҹәннәтдә әбәди јашајаҹагды.\n6. Итаәтсизлији Адәмә нәјин баһасына баша ҝәлди? Адәмин ҝүнаһы бизә неҹә тәсир етди?\n6 Аллаһын сөзүндән чыхдығы үчүн Адәм өлүмә мәһкум олду. Итаәтсизлији она баһа баша ҝәлди. О, Јеһова Аллаһла достлуғуну, мүкәммәл һәјаты вә ҹәннәт бағы кими ҝөзәл евини итирди (Јарадылыш 3:17—19). Адәмлә Һәвва билә-билә Аллаһын сөзүндән чыхдылар, буна ҝөрә дә әбәди һәјатдан мәһрум олдулар. «Ҝүнаһ бир адам васитәсилә, өлүм дә ҝүнаһ васитәсилә дүнјаја ҝирди. Беләҹә, өлүм бүтүн адамлара кечди, чүнки һамы ҝүнаһ ишләјиб» (Ромалылара 5:12). Адәм ҝүнаһ ишләдәндә өзүнү вә биз өвладларыны, мәҹази мәнада, ҝүнаһын вә өлүмүн көләлијинә сатды (Ромалылара 7:14). Бәс биз бу көләликдә әбәди галаҹағыг? Әсла! Јеһова Аллаһ бизи гуртармаг үчүн фидјә вериб.\n7, 8. Фидјә нәдир?\n7 Бәс фидјә нәдир? Фидјә анлајышы өзүнә ики шеји дахил едир. Биринҹиси, кимисә азад етмәк вә ја нәји исә ҝери алмаг үчүн өдәнилән пулу вә саирәни, икинҹиси, вурулан зәрәри там шәкилдә өдәјән мәбләғи билдирир.\n8 Адәм ҝүнаһ едиб бәшәријјәти өлүмә мәһкум етмәклә бизә елә бөјүк зәрәр вуруб ки, ону һеч бир инсан өвлады өдәјә билмәз. Амма Јеһова Аллаһ бизи ҝүнаһдан вә өлүмдән гуртармаг үчүн артыг чарә гылыб. Ҝәлин ҝөрәк, Јеһова Аллаһ бу фидјәни неҹә өдәди вә фидјә бизә һансы фајданы ҝәтирир.\nЈЕҺОВА АЛЛАҺ ФИДЈӘНИ НЕҸӘ ӨДӘДИ?\n9. Адәмин ҝүнаһынын әвәзиндә неҹә фидјә тәләб олунурду?\n9 Адәмин итирдији мүкәммәл һәјаты гајтармаг үчүн тәләб олунан фидјәни һеч бир инсан өдәјә билмәз. Чүнки бүтүн инсанлар гүсурлудур (Зәбур 49:7, 8). Мүгәддәс Китаба әсасән, бу фидјә мүвафиг олмалыдыр (1 Тимутијә 2:6). Демәли, фидјә Адәмин итирдији һәјатла ејни дәјәрдә олмалы иди, јәни фидјәни өдәмәк үчүн камил инсан һәјаты тәләб олунурду.\n10. Јеһова Аллаһ фидјәни өдәмәк үчүн нә етди?\n10 Јеһова Аллаһ фидјәни өдәмәк үчүн нә етди? Јарадан хилгәтин илки олан истәкли Оғлу Иса Мәсиһи јер үзүнә ҝөндәрди (1 Јәһја 4:9, 10). Иса Атасындан ајрылмаға, Аллаһын дәрҝаһыны гојуб јерә енмәјә һазыр иди (Филиппилиләрә 2:7). Јеһова Аллаһ Исаны ҝөјдән јерә ҝөндәрди. О, камил, гүсурсуз вә ҝүнаһсыз бир инсан кими доғулду (Лука 1:35).\nАллаһ Мәсиһин уғрумузда өлмәсинә изин верди\n11. Кимсә бүтүн бәшәријјәт үчүн фидјә верә биләрдими?\n11 Илк инсан олан Адәм Јеһованын сөзүндән чыхмагла ҝәләҹәк өвладларыны әбәди һәјатдан мәһрум етди. Бәс кимсә Адәмин нәслини өлүмдән азад едә биләрдими? Бәли, биләрди. (Ромалылара 5:19 ајәсини охујун.) Һеч вахт ҝүнаһ етмәјән Иса Мәсиһ камил һәјатыны фидјә кими тәгдим етди (1 Коринфлиләрә 15:45). Онун камил һәјаты сајәсиндә Адәмин бүтүн нәслини өлүмдән азад етмәк мүмкүндүр (1 Коринфлиләрә 15:21, 22).\n12. Нәјә ҝөрә Иса Мәсиһ чохлу әзаб чәкди?\n12 Мүгәддәс Китабда Иса Мәсиһин өлүмгабағы нә гәдәр әзаб чәкдији тәсвир олунур. Ону амансызҹасына гамчылајыр, ишҝәнҹә дирәјинә мыхлајырлар; о, саатларла әзаб чәкиб өлүр (Јәһја 19:1, 16—18, 30). Бәс нәјә ҝөрә Мәсиһ бу гәдәр әзаб чәкмәли олду? Чүнки Шејтан иддиа етмишди ки, ағыр сынагла үзләшсә, һеч бир инсан Аллаһа садиг галмајаҹаг. Иса Мәсиһ сүбут етди ки, ән ағыр сынаг гаршысында белә, камил инсан Аллаһа садиг гала биләр. Сөзсүз ки, Јеһова Аллаһ Иса илә фәхр едирди! (Мәсәлләр 27:11; 15-ҹи әлавәјә бахын).\n13. Фидјә неҹә өдәнилди?\n13 Фидјә неҹә өдәнилди? Ерамызын 33-ҹү илиндә, јәһуди тәгвими илә нисан ајынын 14-дә Јеһова Аллаһын изни илә дүшмәнләри Мәсиһи едам етдиләр (Ибраниләрә 10:10). Едамдан үч ҝүн сонра Аллаһ Исаны ҹисмани бәдәндә јох, руһани варлыг кими дирилтди. Амма Иса јер үзүндә камил инсан кими јашамаг һүгугуну итирмәмишди. Иса Аллаһын дәрҝаһына галханда бу һүгугу фидјә олараг Аллаһа тәгдим етди ки, Аллаһ бу һүгугу Адәмин өвладларына версин вә онлар әбәди јашасын (Ибраниләрә 9:24). Јеһова Аллаһ бу фидјәни гәбул етди, бунун сајәсиндә һәр бир инсанын гаршысында ҝүнаһдан вә өлүмдән азад олмаг имканы ачылды. (Ромалылара 3:23, 24 ајәләрини охујун.)\nФИДЈӘНИН СИЗӘ ФАЈДАСЫ\n14, 15. Ҝүнаһларымызын бағышланмасы үчүн нә етмәлијик?\n14 Аллаһын ән ҝөзәл һәдијјәси олан фидјә бизә индидән фајда ҝәтирир. Ҝәлин ҝөрәк, фидјәнин бизә бу ҝүн һансы көмәји дәјир вә ҝәләҹәкдә неҹә көмәк едәҹәк.\n15 Ҝүнаһларымыз бағышланыр. Һәмишә Аллаһы разы салан ишләр ҝөрмәк асан олмур. Һәрдән сәһвләр едирик, сөздә вә әмәлдә ҝүнаһа јол веририк (Колослулара 1:13, 14). Бәс Аллаһын әфвини газанмаг үчүн нә етмәлијик? Әмәлимизә ҝөрә үрәкдән пешман олмалы вә тәвазөкарлыг ҝөстәриб Аллаһдан әфв диләмәлијик. Онда әмин ола биләрик ки, Аллаһ ҝүнаһымыздан кечәҹәк (1 Јәһја 1:8, 9).\n16. Виҹданымыз тәмиз олсун дејә нә етмәлијик?\n16 Виҹданымыз тәмиз олур. Виҹдан әзабы чәкәндә инсан өзүнү ҝүнаһкар вә дәјәрсиз һисс едир, үмидсизлијә гапылыр. Анҹаг бу о демәк дејил ки, инсан һәр шејдән әлини үзмәлидир. Әҝәр инсан Јеһова Аллаһа јалварыб әфв диләсә, Аллаһ мүтләг онун сәсини ешидәҹәк вә ҝүнаһындан кечәҹәк (Ибраниләрә 9:13, 14). Јеһова Аллаһ бизи ҝүнаһларымызы вә нөгсанларымызы Она ачыб данышмаға чағырыр (Ибраниләрә 4:14—16). Бунун сајәсиндә Аллаһын гаршысында виҹданымыз тәмиз олаҹаг.\n17. Иса Мәсиһин гурбанлығы сајәсиндә һансы немәтләрә саһиб ола биләрик?\n17 Әбәди јашамаг үмидимиз јараныр. «Ҝүнаһын өдәдији һагг өлүмдүр, Аллаһын вердији әнам исә Ағамыз Мәсиһ Иса сајәсиндә әбәди һәјатдыр» (Ромалылара 6:23). Иса Мәсиһ уғрумузда ҹаныны гурбан вердији үчүн һәр биримизин хәстәликләрин олмадығы бир һәјатда әбәди јашамаг имканы вар (Вәһј 21:3, 4). Бәс Аллаһын вәд етдији бу немәтләри алмаг үчүн нә етмәлијик?\nФИДЈӘЈӘ ИМАН ҜӘТИРИН\n18. Јеһова Аллаһын бизи севдијинә нәјә ҝөрә әминик?\n18 Кимсә сизә үрәјинизҹә олан һәдијјә верәндә кечирдијиниз һиссләри јадыныза салын. Фидјә Аллаһын бүтүн инсанлара бәхш етдији ән дәјәрли һәдијјәдир. Биз бу һәдијјәјә ҝөрә Она үрәкдән миннәтдар олмалыјыг. Јәһја 3:16 ајәсиндә дејилир: «Аллаһ дүнјаны о гәдәр севир ки, јеҝанә Оғлуну онун уғрунда фәда етди». Бәли, Јеһова Аллаһын бизә мәһәббәти о дәрәҹәдә ҝүҹлүдүр ки, Оғлу Иса Мәсиһи уғрумузда гурбан вериб. Әминик ки, Иса Мәсиһ дә бизи чох севир, чүнки уғрумузда өлүмә ҝетди (Јәһја 15:13). Фидјә Јеһова Аллаһын вә Иса Мәсиһин бизә мәһәббәтинин ән бариз сүбутудур (Галатијалылара 2:20).\nЈеһова Аллаһ һагда өјрәндикҹә Онунла достлашаҹағыг вә Она мәһәббәтимиз артаҹаг\n19, 20. а) Јеһова Аллаһын досту олмаг үчүн нә етмәк лазымдыр? б) Мәсиһин фидјә гурбанлығына иман ҝәтирдијимизи неҹә ҝөстәрә биләрик?\n19 Ҝөрдүјүмүз кими, Јеһова Аллаһ бизи дәрин мәһәббәтлә севир. Бәс бизи бу дәрәҹәдә севән Аллаһла дост олмаг үчүн нә едә биләрик? Дүздүр, танымадығымыз шәхси севмәк, онунла дост олмаг чәтиндир. Буна ҝөрә дә Јәһја 17:3 ајәси бизи Јеһова Аллаһы танымаға тәшвиг едир. Аллаһы таныдыгҹа Она мәһәббәтиниз артаҹаг, Ону разы салмаға чалышаҹаг, беләҹә, Онунла достлашаҹагсыныз. Бу мәгсәдә чатмаг истәјирсинизсә, Мүгәддәс Китабдан Јеһова Аллаһ барәдә өјрәнмәјә давам един (1 Јәһја 5:3).\n20 Мәсиһин фидјә гурбанлығына иман ҝәтирин. Мүгәддәс Китабда јазылыб ки, «Оғула иман едән әбәди һәјата говушаҹаг» (Јәһја 3:36). Оғула иман етмәк нә демәкдир? Бу о демәкдир ки, биз Мәсиһин тәлимләринә әсасән јашамалыјыг (Јәһја 13:15). Садәҹә дилдә «Мәсиһә инанырам» демәк аздыр. Иманымызы әмәлимизлә сүбут етмәлијик. Јагуб 2:26 ајәсиндә дејилир: «Әмәлсиз иман... өлүдүр».\n21, 22. а) Нәјә ҝөрә һәр ил Мәсиһин өлүмүнү анма мәрасиминдә иштирак етмәлијик? б) 6 вә 7-ҹи фәсилләрдә нә барәдә өјрәнәҹәјик?\n21 Мәсиһин өлүмүнү анма мәрасиминдә иштирак един. Өлүм ҝүнүндән әввәлки ҝеҹә Иса Мәсиһ давамчыларына онун өлүмүнү анмағы тапшырмышды. Анма мәрасими, јахуд Ағанын шам јемәји адланан бу тәдбири биз һәр ил кечиририк (1 Коринфлиләрә 11:20; Мәтта 26:26—28). Иса Мәсиһ истәјир ки, уғрумузда камил һәјатыны гурбан вердијини унутмајаг. О, белә демишди: «Хатирәми јад етмәк үчүн буну һәмишә един». (Лука 22:19 ајәсини охујун.) Анма мәрасиминдә иштирак етмәклә биз фидјәјә вә Јеһова Аллаһла Иса Мәсиһин бизә бәсләдији бөјүк мәһәббәтә ҝөрә миннәтдарлығымызы билдирмиш олуруг. (16-ҹы әлавәјә бахын.)\n22 Фидјә һәјатда алдығымыз ән дәјәрли һәдијјәдир (2 Коринфлиләрә 9:14, 15). Бу әвәзсиз һәдијјә өлүмү дадмыш милјонлара инсана белә фајда ҝәтирәҹәк. 6 вә 7-ҹи фәсилләрдә бу барәдә әтрафлы мәлумат верилир.\n1 БҮТҮН ИНСАНЛАР ФИДЈӘЈӘ МӨҺТАҸДЫР\n«Инсан Оғлу... бир чохлары уғрунда һәјатыны фидјә кими вермәк үчүн ҝәлиб» (Мәтта 20:28).\nНә үчүн инсанлар фидјәјә мөһтаҹдыр?\nАдәм Јеһова Аллаһын әмриндән чыхмагла Онунла достлуғуну, мүкәммәл һәјаты вә ҹәннәт бағы кими ҝөзәл евини итирди.\nАдәмин итаәтсизлији бизи ҝүнаһын вә өлүмүн көләси етди.\nФидјә васитәсилә Јеһова Аллаһ инсанлары ҝүнаһын вә өлүмүн әсарәтиндән азад етмәк нијјәтиндәдир.\n2 ЈЕҺОВА АЛЛАҺ ФИДЈӘ ТӘГДИМ ЕТДИ\n«Аллаһ илкин Оғлуну дүнјаја ҝөндәрди ки, онун васитәсилә һәјата говушаг» (1 Јәһја 4:9).\nЈеһова Аллаһ фидјәни неҹә тәгдим етди?\nЗәбур 49:7, 8\nАдәмин итирдији камил һәјаты гајтармаг үчүн тәләб олунан фидјәни биз әсла өдәјә билмәрик.\nЈеһова Аллаһ Исаны ҝөјдән јерә ҝөндәрди. О, камил, гүсурсуз вә ҝүнаһсыз бир инсан кими доғулду.\nРомалылара 3:23, 24; Ибраниләрә 9:24\nИса дирилиб Аллаһын дәрҝаһына галхды вә камил инсан кими јашамаг һүгугуну фидјә олараг Аллаһа тәгдим етди.\n3 ФИДЈӘ БИЗӘ ӘСАСЛЫ ҮМИД ВЕРИР\n«[Аллаһ] онларын ҝөзләриндән бүтүн јашлары силәҹәк. Артыг өлүм олмајаҹаг» (Вәһј 21:4).\nФидјә сајәсиндә һансы немәтләри ала биләрик?\n1 Јәһја 1:8, 9\nИбраниләрә 9:13, 14\nАллаһын гаршысында виҹданымыз тәмиз олур.\nӘбәди јашамаг үмидимиз јараныр.\nФидјә Јеһова Аллаһын вә Иса Мәсиһин бизә мәһәббәтинин ән бариз сүбутудур.\n4 ФИДЈӘЈӘ ИМАН ҜӘТИРМӘК ВАҸИБДИР\nАллаһын тәгдим етдији фидјә әнамына ҝөрә миннәтдар олдуғумузу неҹә ҝөстәрә биләрик?\nБиз Јеһова Аллаһы вә Иса Мәсиһи танымалы, онлара бәнзәмәјә чалышмалыјыг.\nҺәр ил Мәсиһи анма мәрасиминдә иштирак етмәлијик.\nЈәһја 3:36; Јагуб 2:26\n«Мәсиһә иман ҝәтирирәм» демәклә кифајәтләнмәмәлијик, онун бујругларына әмәл етмәлијик.\nФидјә Аллаһын ән бөјүк һәдијјәсидир. I һиссә\nФидјә Аллаһын ән бөјүк һәдијјәсидир. II һиссә


Q=13	C=0	SS=0	LS=13	PS=0	DC=0	LC=0	SD=0	BS=2	G0=16	G1=14	G2=8	DLID=az_RU	BODY=Nur-az.com - Муса пејғәмбәр, Фирон вә Илһам Әлијев мүгајисәси\n3 Шәбан 1441\n10 Фәрвәрдин 1399\n14 Сентјабр 2018\nМуса пејғәмбәр, Фирон вә Илһам Әлијев мүгајисәси\nЗаһид Оруҹ ҹидди адам дејил, онун президент сечкиси дебатларындакы чыхышы "Дове" сабунунун рекламы гәдәр рејтинг газанмајыб\n("Бузов Самири" ләгәбли Заһид Оруҹ үчүн)\n"...(Самири) онлар үчүн бөјүрән бир бузов һејкәли дүзәлтди. (Бузова мәфтун оланлар) Сизин дә танрыныз, Мусанын да танрысы будур." (Таһа 88)\nЗаһид Оруҹ Илһам Әлијеви Муса пејғәмбәрлә мүгајисә едиб. Дејир ки, Гәрбдә дә белә мүгајисәләр олур. Онун дедијинә ҝөрә Муса (ә) јәһудиләри хилас етдији кими Илһам Әлијев дә мүстәгиллијимизи хилас едир. Дејир ки, бу өлкә 25 илдир Әлијевләр тәрәфиндән идарә олунур. Өзү дә билир ки, ону тәнгид едәнләр олаҹаг габагҹадан зирәк тәрпәниб дејир ки, фүрсәтҹилләр сөзүмү башга сәмтә јозаҹаглар. Дүздүр, Заһид Оруҹ ҹидди адам дејил, онун президент сечкиси дебатларындакы чыхышы "Дове" сабунунун рекламы гәдәр рејтинг газанмајыб. Амма гејри-ҹидди дә олса имкан вермәрик ки, ағзына ҝәләни данышыб ҹамааты алдатсын.\nО, Муса (ә) Илһам Әлијеви мүгајисә едәркән һеч бир аргумент ортаја гојмајыб. Шивән арвадлар кими "мән белә дејирәм", мән дүз дејирәм" мәзмунлу ифадәләр јазыб садәҹә. Амма чох мараглыдырса, биз Муса (ә) илә Илһам Әлијевин фәалијјәтинә гыса да олса нәзәр салаг:\n1. Муса (ә) ушаг икән бешикдә анасына илһам олунуб ки, ушағы сандыға гојуб дәнизә атсын. Бир мүддәт сонра бешикдәки ушаг Фиронун башына бәла олаҹаг. Амма Илһам Әлијев дәниздән чыхан нефти үзүнә сүртән, сандыг-сандыг гызыл јыған атанын оғлу иди, һакимијјәти дә атасындан тәһвил алды.\n2. Муса (ә) сеһирбазларын гәними иди. Аллаһын изнијлә әсасыны јерә атар, әса дөнүб әждаһа олар, сеһрбазларын иланларыны ударды. Амма Илһам Әлијевин телеканализасијалары сеһрбазлар, екстрасенсләр, фалчыларла долудур.\n3. Муса (ә) өз тәрәфдарлары илә дәрјаја јахынлашыб ону кечди, Фирон кечәндә исә дәниз ики һиссәјә парчаланды вә Фирон вә адамлары гәрг олду. Илһам Әлијев адам арасына чыхмыр, тәрәфдар адыјла беш – үч јалтаг тапылыр ки, онун үчүн әл чалырлар. Бир јана чыханда да бүтүн күчәләрдә машынсыз "пробка" әмәлә ҝәлир.\n4. Муса пејғәмбәри Аллаһ сечиб пејғәмбәрлијә чатдырмышды, Илһам Әлијеви "халг сечими" адыјла мәктәбдә, сечки мәнтәгәләриндә виҹданыны сатан мүәллимләр, ишчиләр, карусел әмәлијјатыны иҹра едәнләр сечибләр.\nИнди исә ҝәлин ҝөрәк Илһам Әлијевин Муса пејғәмбәрләр даһа чох ујғунлуғу вар, јохса Фиронла?\n1. Илһам Әлијев тахтыны атасындан тәһвил алыб, фиронлар да монархик гурулушла, атадан оғула һакимијјәтин кечмәсијлә тахта чыхыб.\n2. Фирон сеһирбазларла иш ҝөрәр, һагг әһлини алдатмаға чалышарды. Илһам Әлијев телеканализасијалара сеһирбазлары, екстрасенсләри чыхардыр ки, халгын башыны ҝиҹ-ҝиҹ шејләрлә гатсын.\n3. Фирон Муса (ә) пејғәмбәри тәгиб еләјәркән дәниздә тәрәфдарлары илә бирликдә боғулду. Илһам Әлијев дә һагг әһлини, руһаниләри, алимләри өз ордусујла (бөһтанчы полис одрусујла) тәгиб едиб һәбс етмәклә өз сонуну јахынлашдырыр.\n4. Фирон Муса пејғәмбәрин ҝәлишиндән хәбәрдар иди дејә бүтүн оғлан ушагларынын өлдүрүлмәси әмрини вермишди. Илһам Әлијев дә Ашура мәҹлисләриндә Језид дүшмәнләрини бөјүјүб онун үчүн тәһлүкә төрәтмәсиндән горхдуғу үчүн Ашура мәҹлисләринә азјашлыларын ҝәлмәсинә иҹазә вермир.\nАмма биз зәһмәт чәкиб Илһам Әлијеви бу гәдәр тәһгир едән Заһид Оруҹу да унутмарыг. О, 25 илдир Әлијевләрә ситајиш етдији үчүн Муса (ә) заманында өкүзә ситајиш етдирән авара Самири ролуну онун үчүн лајиг ҝөрмүшүк. Хејирли-уғурлу олсун.


Q=3	C=1	SS=0	LS=0	PS=1	DC=0	LC=0	SD=0	BS=2	G0=103	G1=90	G2=50	DLID=az_RU	BODY=Иса Мәсиһин дуасына мүвафиг давранын | Тәлим\nОнлар өзләрини көнүллү олараг тәгдим едирләр. Филиппиндә\nХилгәт Халигдән хәбәр верир\nЈеһова Аллаһын гуллары олун\nLIFE STORY Јеһоваја ҝүвәнмәк хејир-дуалар ҝәтирир\nЛевилиләрин дуасындан нә өјрәнирик?\nИса Мәсиһин дуасына мүвафиг давранын\nИнсанлары хәбәрдар етмәк үчүн даһа чох сәј ҝөстәрин\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nҜөзәтчи гүлләси (тәлим нәшри) | октјабр 2013\n«Ата,.. Оғлуну шөһрәтләндир ки, оғлун да Сәни шөһрәтләндирсин» (ЈӘҺ. 17:1).\nАллаһы, һәгигәтән дә, танымаг нә демәкдир?\nЈеһова Исанын дуасына биринҹи әсрдә неҹә ҹаваб верди?\nБу ҝүн биз Исанын дуасына мүвафиг неҹә даврана биләрик?\n1, 2. Ерамызын 33-ҹү илиндә Пасха бајрамыны гејд етдикдән сонра Иса садиг һәвариләри үчүн нә етди?\nЕРАМЫЗЫН 33-ҹү илинин 14 нисан ҝеҹәсидир. Иса Мәсиһ достлары илә бирҝә Пасха бајрамыны гејд едиб гуртарыблар; бу бајрам шаҝирдләрә Аллаһын онларын әҹдадларыны Мисир көләлијиндән азад етдијини хатырладыр. Анҹаг бу садиг шаҝирдләри даһа мөһтәшәм бир хилас — «әбәди хилас» ҝөзләјир. Нөвбәти ҝүн һеч бир ҝүнаһы олмајан Рәһбәрләри дүшмәнләр тәрәфиндән өлдүрүләҹәк. Лакин онларын бу гәддар һәрәкәти хејир-дуаја чевриләҹәк. Исанын төкүлән ганы бәшәријјәти ҝүнаһ вә өлүмдән азад едәҹәк (Ибр. 9:12—14).\n2 Онун бу мәһәббәтини һеч вахт унутмајаг дејә Иса һәр ил гејд олунан Пасха бајрамыны әвәз едән јени тәдбир тәсис етди. О, мајасыз чөрәји бөлдү вә 11 садиг һәварисинә өтүрәрәк деди: «Бу чөрәк сизин уғрунузда фәда едиләҹәк бәдәними тәмсил едир. Хатирәми јад етмәк үчүн буну һәмишә един». Ејнилә дә, ичиндә гырмызы шәраб олан ҹамы ҝөтүрүб деди: «Бу ҹам сизин уғрунузда ахыдылаҹаг ганым әсасында бағланан јени әһди тәмсил едир» (Лука 22:19, 20).\n3. а) Исанын өлүмү илә һансы бөјүк дәјишиклик баш верди? б) Исанын дуасыны нәзәрдән кечирәркән һансы суаллар үзәриндә дүшүнмәлијик?\n3 Аллаһын ҹисмани Исраиллә бағладығы көһнә Ганун әһди баша чатмаг үзрә иди. Бу әһд Јеһова илә мәсһ олунмушлар арасында бағланаҹаг јени әһдлә әвәз олунаҹагды. Иса бу јени руһани халгын рифаһы үчүн һәддән артыг нараһат иди. Ҹисмани Исраил дини вә иҹтимаи ҹәһәтдән парчаланмышды, бу да Аллаһын мүгәддәс адына ләкә ҝәтирирди (Јәһ. 7:45—49; Һәв. иш. 23:6—9). Анҹаг Иса истәјирди ки, онун давамчылары Аллаһын адына иззәт ҝәтирмәк үчүн там бирлији горујуб чијин-чијинә хидмәт етсинләр. Бәс о нә етди? О, јер үзүндә јашајан һәр бир инсанын охуја биләҹәји мөһтәшәм бир дуа етди. (Јәһ. 17:1—26; мәгаләнин әввәлиндәки шәклә бах.) Бу дуаны нәзәрдән кечирәрәк нөвбәти суалларын үзәриндә дүшүнә биләрик: «Аллаһ Исанын дуасына ҹаваб вердими? Мән бу дуаја мүвафиг давраныраммы?»\nИСА ҮЧҮН ӘН ВАҸИБ ОЛАН НӘ ИДИ?\n4, 5. а) Исанын дуасынын әввәлиндәки сөзләрдән нә өјрәнирик? б) Исанын өз ҝәләҹәји илә бағлы хаһишинә Јеһова неҹә ҹаваб верди?\n4 Иса ҝеҹәјарысына кими өз шаҝирдләринә Аллаһ һаггында биликләр өјрәдир. Сонра исә ҝөзләрини ҝөјә галдырыб дејир: «Ата, вахт јетишди. Оғлуну шөһрәтләндир ки, оғлун да Сәни шөһрәтләндирсин. Ахы Сән она бүтүн бәшәријјәт үзәриндә һакимијјәт вердин ки, о, Сәнин она вердијин адамларын һамысыны әбәди һәјата говушдурсун... Мән Сәни јердә шөһрәтләндирдим вә мәнә тапшырдығын иши баша чатдырдым. Инди исә Ата, дүнја јаранмаздан әввәл Сәнин јанында оларкән саһиб олдуғум шөһрәтлә мәни шөһрәтләндир, мәни јанына ҝөтүр» (Јәһ. 17:1—5).\n5 Иса үчүн нәјин даһа ваҹиб олдуғуну дуасынын әввәлиндә дедији сөзләрдән ҝөрмәк олар. Ону нараһат едән әсас мәсәлә сәмави Атасынын шөһрәтләнмәсидир вә бу, онун нүмунәви дуасындакы биринҹи хаһишә: «Ата, гој адын мүгәддәс тутулсун», — хаһишинә мүвафигдир (Лука 11:2). Исаны нараһат едән диҝәр мәсәлә «әбәди һәјата [говушдурмаг]» истәдији шаҝирдләри илә бағлыдыр. Сонра Иса өз хаһишини дилә ҝәтирир: «Ата, дүнја јаранмаздан әввәл Сәнин јанында оларкән саһиб олдуғум шөһрәтлә мәни шөһрәтләндир, мәни јанына ҝөтүр». Јеһова садиг Оғлуна бүтүн «мәләкләрдән даһа үстүн ад» вермәклә ону истәдијиндән дә артыг мүкафатландырыр (Ибр. 1:4).\nЈЕҜАНӘ ҺӘГИГИ АЛЛАҺЫ ТАНЫМАГ\n6. Әбәди һәјата наил олмаг үчүн һәвариләр нә етмәли идиләр вә онларын буна мүвәффәг олдугларыны һарадан билирик?\n6 Иса ҝүнаһлы инсанларын лајиг олмадыглары әбәди һәјат мүкафатыны алмалары үчүн нә етмәли олдуглары барәдә дә дуа едир. (Јәһја 17:3 ајәсини оху.) О билдирир ки, бизә Аллаһ вә Мәсиһ һаггында «даима өјрәнмәк лазымдыр». Бунун үсулларындан бири, охумаг вә динләмәкдир. Диҝәр ваҹиб үсул, өјрәндикләримизи ҹанла-башла тәтбиг етмәкдир. Һәвариләр әбәди һәјата апаран бу ики аддымы артыг атырдылар, биз буну Исанын дуасындан ҝөрүрүк: «Мәнә вердијин сөзләри онлара чатдырдым. Онлар бу сөзләри гәбул етдиләр» (Јәһ. 17:8). Анҹаг әбәди һәјата наил олмаг үчүн онлар Аллаһын дедикләринин үстүндә дәриндән дүшүнмәјә вә һәјатларында тәтбиг етмәјә давам етмәли идиләр. Бәс бу садиг һәвариләр јер үзүндәки һәјатларынын сон санијәсинә кими буна мүвәффәг ола билдиләр? Сөзсүз ки, онлар буну баҹардылар. Онларын һәр биринин адынын сәмави јени Јерусәлимин бүнөврәсинин 12 дашында әбәдилик һәкк олунмасы буна парлаг сүбутдур (Вәһј 21:14).\n7. Аллаһы танымаг нә демәкдир вә бу нәјә ҝөрә олдугҹа ваҹибдир?\n7 Јунан дилшүнасларына әсасән, «даима өјрәнмәк» кими тәрҹүмә олунан јунан ифадәсини һәмчинин «билик әлдә етмәјә давам етмәк» кими тәрҹүмә етмәк олар. Бу һәр ики ифадә ејни нәтиҹәни һасил етдијиндән ејни мәна дашыјыр вә һәр икиси дә олдугҹа ваҹибдир. Белә ки, «даима өјрәнмәк» ифадәси фасиләсиз просесдир вә нәтиҹәдә, инсан Аллаһы таныјыр. Анҹаг каинатда ән али Шәхсијјәти танымаг Онун хүсусијјәтләрини вә нијјәтини дәрк етмәкдән даһа чох шеји өзүнә дахил едир. Јеһованы танымаг Она вә хидмәтчиләринә мәһәббәтлә бағланмаг демәкдир. Мүгәддәс Китаб изаһ едир: «Севмәјән Аллаһы танымамышдыр, чүнки Аллаһ мәһәббәтдир» (1 Јәһ. 4:8). Һәмчинин Аллаһы танымаг Она итаәт етмәји өзүнә дахил едир. (1 Јәһја 2:3—5 ајәләрини оху.) Јеһованы таныјанларын арасында олмаг неҹә дә бөјүк шәрәфдир! Анҹаг еһтијатлы олмасаг, Јәһуда Искариот кими, биз дә бу дәјәрли мүнасибәтләри итирә биләрик. Ҝәлин бу мүнасибәтләри горујуб сахламаг үчүн әлимиздән ҝәләни едәк. Онда әбәди һәјат мүкафатына лајиг ҝөрүләҹәјик (Мат. 24:13).\n8, 9. Јердәки хидмәти заманы Исанын әсас нараһатчылығы нә иди вә биз һансы дини әнәнәни рәдд етмәлијик?\n8 Исанын «Јәһјанын мүждәси»нин 17-ҹи фәслиндә гәләмә алынмыш дуасыны охудугдан сонра онун јалныз һәмин дөврдәки һәвариләрини дејил, һәм дә ҝәләҹәк шаҝирдләрини севдијинә әмин олуруг (Јәһ. 17:20). Амма баша дүшмәлијик ки, Исанын әсас нараһатчылығы бизим хиласымыз дејилди. Јер үзүндәки хидмәтинин әввәлиндән ахырына кими онун башлыҹа мәгсәди Атасынын адыны тәгдис етмәк вә иззәтләндирмәк олуб. Мисал үчүн, Иса Назаретдәки синагогда јер үзүнә ҝәлишинин мәгсәдини бәјан едәндә Јешаја пејғәмбәрин тумарындан охумушду: «Јеһованын руһу үзәримдәдир, чүнки О, мәни јохсуллара хош хәбәри бәјан етмәк үчүн мәсһ етди» (Лука 4:16—21).\n9 Јәһуди әнәнәсинә әсасән, Иса јерә ҝәлмәмишдән узун илләр әввәл, дин рәһбәрләри халгы Аллаһын адыны истифадә етмәкдән чәкиндирирди. Әмин ола биләрик ки, Иса Мүгәддәс Јазылара әсасланмајан әнәнәни гәтијјәтлә рәдд едирди. О, өз дүшмәнләринә демишди: «Мән Атамын адындан ҝәлмишәм, сиз исә мәни гәбул етмирсиниз; әҝәр башгасы өз адындан ҝәлсәјди, ону гәбул едәрдиниз» (Јәһ. 5:43). Өлүмүндән бир нечә ҝүн әввәл исә Иса әсас нараһатчылығыны дуасында ачыгламышды: «Ата, Өз адыны шөһрәтләндир» (Јәһ. 12:28). Буна ҝөрә дә тәәҹҹүблү дејил ки, Иса Атасынын ады илә бағлы бу нараһатчылығыны инди арашдырдығымыз дуасы бојунҹа билдирмишди.\n10, 11. а) Исанын өз Атасынын адыны танытмасы өзүнә нәји дахил едирди? б) Исанын шаҝирдләри нәјә чалышмалыдырлар?\n10 Иса дуа едирди: «Дүнјадан мәнә вердијин адамлара Сәнин адыны ачдым. Онлар Сәнинки идиләр, Сән онлары мәнә вердин вә онлар Сәнин сөзүнә әмәл едирләр. Мән артыг дүнјада олмајаҹағам, Сәнин јанына ҝәлирәм, онлар исә дүнјададырлар. Мүгәддәс Атам, мәнә вердијин адынын хатиринә ҝөзүн онларын үстүндә олсун ки, биз бир олдуғумуз кими, онлар да бир олсунлар» (Јәһ. 17:6, 11).\n11 Исанын өз шаҝирдләринә Атасынын адыны ачмасына бу ады садәҹә тәләффүз етмәкдән даһа чох шеј дахил иди. Иса һәмчинин онлара Аллаһын адынын нә мәна кәсб етдијини, јәни Онун ҝөзәл кејфијјәтләрини вә инсанларла неҹә рәфтар етдијини баша дүшмәјә көмәк етмишди (Чых. 34:5—7). Бундан әлавә, ҝөјдә иззәтли мөвгејә малик олан Иса инди дә өз давамчыларына Јеһованын адыны бүтүн дүнјаја бәјан етмәкдә көмәк едир. О, буну һансы мәгсәдлә едир? Мәгсәд бу системин сону ҝәлмәздән өнҹә, даһа чох шаҝирд топламагдыр. Сонра Јеһова садиг шаһидләрини хилас етмәк үчүн һәрәкәтә кечәндә Өз адыны һәр кәсә таныдаҹаг! (Јез. 36:23).\n«БҮТҮН ДҮНЈА ИНАНСЫН»\n12 Иса јер үзүндә оланда шаҝирдләринин өз зәифликләринә галиб ҝәлмәләри үчүн әлиндән ҝәлән көмәклији ҝөстәрмишди. Бу, онларын Исанын башладығы иши тамамлаја билмәләри үчүн олдугҹа ваҹиб иди. Иса дуасында дејир: «Сән мәни дүнјаја ҝөндәрдијин кими, мән дә онлары дүнјаја ҝөндәрдим». Онларын бу хиласедиҹи ишдә уғур газанмалары үчүн Иса үч ваҹиб тәләби вурғулады. Биринҹиси, о дуа етди ки, шаҝирдләри Шејтанын пис дүнјасына мәхсус олмасынлар. Икинҹиси, онлар Аллаһын Кәламындакы һәгигәтләри өз һәјатларында тәтбиг етмәклә пак вә мүгәддәс олсунлар. Үчүнҹүсү, Иса дөнә-дөнә хаһиш етди ки, шаҝирдләри онунла Атасынын арасында олан ејни мәһәббәт бағлары илә бир-бирләринә бағлансынлар. Бунун үчүн инсан өзүнү јохламалыдыр. Һәр биримиз өзүмүздән сорушмалыјыг: «Мән Исанын хаһишиндәки һәр үч тәләбә ујғун давраныраммы?» Бунлары вурғуладыгдан сонра Иса: «Бүтүн дүнја инансын ки, мәни Сән ҝөндәрмисән», — сөзләрилә өз никбинлијини ифадә етди. (Јәһја 17:15—21 ајәләрини оху.)\nБиринҹи әсрдәки мәсиһчиләр бирлији горумаг үчүн мүгәддәс руһун рәһбәрлији алтында һәрәкәт едирдиләр (13-ҹү абзаса бах)\n13. Јеһова Исанын дуасына биринҹи әсрдә неҹә ҹаваб верди?\n13 «Мүждә»ләрдән сонра ҝәлән «Һәвариләрин ишләри» китабыны арашдыранда Исанын өз дуасына ҹаваб алдығыны ҝөрә биләрик. Һеч фикирләшмисиниз ки, јәһудиләрдән вә гејри-јәһудиләрдән, варлылардан вә касыблардан, гуллардан вә ағалардан ибарәт олан еркән мәсиһчиләр арасында неҹә парчаланма ола биләрди? Анҹаг онлар арасында елә сых мүнасибәт вар иди ки, Павел онлары башы Иса Мәсиһ олан бәдәнин ајры-ајры үзвләри илә мүгајисә етмишди (Ефес. 4:15, 16). Шејтанын парчаланмыш дүнјасында мәсиһчиләр арасында бу ҹүр бирлијин олмасы әсил мөҹүзәдир! Бу ҹүр бирлик јалныз Јеһованын гүдрәтли мүгәддәс руһу сајәсиндә мүмкүндүр (1 Кор. 3:5—7).\nДүнјанын һәр јериндә Аллаһын халгы арасында бирлик һөкм сүрүр (14-ҹү абзаса бах)\n14. Јеһова Исанын дуасына бизим ҝүнләрдә неҹә ҹаваб вериб?\n14 Тәәссүфләр олсун ки, бу һејрәтамиз бирлијин өмрү аз олду, һәвариләрин өлүмүндән сонра һәр шеј дәјишди. Пејғәмбәрлик олундуғу кими, бөјүк дөнүклүк баш галдырды вә бунун нәтиҹәсиндә Христиан дүнјасынын арасында бирлик олмајан тәригәтләр јаранды (Һәв. иш. 20:29, 30). Лакин 1919-ҹу илдә Иса өз мәсһ олунмуш давамчыларыны јалан динин көләлијиндән азад етди вә онлары «камил бирлик» телләри илә бирләшдирди (Колос. 3:14). Бәс онларын тәблиғ иши бүтүн дүнјаја неҹә тәсир етди? «Һәр милләтдән, һәр гәбиләдән, һәр халгдан вә һәр дилдән» олан једди милјондан артыг «башга [гојунлар]» Аллаһын мәсһ олунмушлары илә бир сүрүдә бирләшибләр (Јәһ. 10:16; Вәһј 7:9). Бу, Исанын: «Гој дүнја билсин ки, мәни Сән [Јеһова] ҝөндәрмисән вә мәни севдијин кими, онлары да севирсән», — дуасына неҹә дә ајдын ҹавабдыр (Јәһ. 17:23).\n15. Иса дуада мәсһ олунмуш давамчылары үчүн нә хаһиш етди?\n15 Нисанын 14-ү ахшамы Иса әввәлҹә һәвариләри илә онунла бирликдә онун Падшаһлығында идарә едәҹәкләринә даир әһд бағламагла онлары шөһрәтләндирди (Лука 22:28—30; Јәһ. 17:22). Сонра да онун мәсһ олунмуш давамчылары олаҹаг һәр кәс үчүн дуа етди: «Ата, арзу едирәм ки, мәнә вердијин адамлар мәним јанымда олсунлар вә мәнә вердијин шөһрәти ҝөрсүнләр, чүнки Сән мәни бәшәр нәсли дүнјаја ҝәлмәздән әввәл севмисән» (Јәһ. 17:24). Исанын диҝәр гојунлары буна пахыллыг етмир, әксинә, севинир. Бу ҝүн бүтүн мәсиһчиләр арасындакы бирлик буна ҝүҹлү бир сүбутдур.\n16, 17. а) Иса дуасынын сонунда нә етмәјә гәтијјәтли олдуғуну билдирди? б) Биз нә етмәјә гәтијјәтли олмалыјыг?\n16 Дин рәһбәрләринин тәсири алтында инсанларын әксәријјәти Јеһованын Ону таныјан бирләшмиш бир халгынын олдуғу фактыны данырлар. Исанын јашадығы дөврдә дә вәзијјәт ејни ҹүр иди. Бу сәбәбдән о, дуасыны белә тәсирли сөзләрлә јекунлашдырыр: «Еј салеһ Ата, дүнја Сәни танымады. Мән исә Сәни таныјырам вә бунлар да билирләр ки, мәни Сән ҝөндәрмисән. Мән Сәнин адыны онлара ачдым вә јенә ачаҹағам ки, мәнә дујдуғун мәһәббәт онларда да олсун вә мән онларла вәһдәтдә олум» (Јәһ. 17:25, 26).\n17 Исанын өз дуасына мүвафиг даврандығы данылмаздыр. Јығынҹағын Башы олан Иса Атасынын адыны вә нијјәтләрини инсанлара чатдырмагда бу ҝүнә кими биздән көмәјини әсирҝәмир. Ҝәлин Исанын тәблиғ етмәк вә шаҝирд һазырламаг тапшырығына сәјлә әмәл едәрәк онун башчылығына табе олаг (Мат. 28:19, 20; Һәв. иш. 10:42). Ҝәлин һәмчинин арамызда һөкм сүрән дәјәрли бирлији горумаг үчүн вар ҝүҹүмүзлә чалышаг. Белә етмәклә, биз Јеһованын адыны иззәтләндирмәк вә әбәди хошбәхтлијә наил олмаг үчүн Исанын дуасына мүвафиг давранмыш олаҹағыг.\nҜӨЗӘТЧИ ГҮЛЛӘСИ (ТӘЛИМ НӘШРИ) октјабр 2013


Q=9	C=4	SS=4	LS=4	PS=4	DC=0	LC=0	SD=0	BS=1	G0=13	G1=11	G2=9	DLID=az_RU	BODY=Вәһј 13-ҹү фәсилдәки једдибашлы вәһши һејван нәји тәмсил едир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар венда га ган гырғыз еве ермәни естон зулу ибо иврит илок инҝилис испан италјан каонде кинјаруанда кирунди кореја коса лингала малагаси малајалам маҹар нзема полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар телугу тсонга түрк фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон әрәб\nВәһј 13:1 ајәсиндә һаггында бәһс едилән једдибашлы вәһши һејван дүнјанын сијаси системини тәмсил едир.\nВәһши һејвана ҝүҹ, тахт вә бөјүк һакимијјәт верилмәси онун сијаси систем олдуғуну ҝөстәрир (Вәһј 13:2).\nО, «һәр бир гәбилә, халг, дил вә милләт үзәриндә» һөкмранлыг едир. Бу сәбәбдән о јалныз бир һөкумәтә аид едилә билмәз (Вәһј 13:7).\nО, Даниел 7:2—8 ајәләриндә тәсвир едилән дөрд һејванын мүәјјән ҹәһәтләрини өзүнә дахил едир: ҝөрүнүшҹә бәбирә охшајыр, пәнҹәси ајы пәнҹәсиндән, ағзы исә шир ағзындандыр, үстәлик, онун он бујнузу вар. Даниелин ҝөрүнтүсүндәки бу һејванлар конкрет падшаһлары, јәни бир-бирини әвәз едәрәк һөкмранлыг едән сијаси падшаһлыглары тәмсил едир (Даниел 7:17, 23). Демәли, Вәһј 13-ҹү фәсилдәки вәһши һејван чохтәркибли сијаси тәшкилатын рәмзидир.\nҺејван «дәниздән», јәни инсан һөкумәтләринин мәнбәји олан ҹошғун бәшәр күтләләриндән чыхыр (Вәһј 13:1; Јешаја 17:12, 13).\nМүгәддәс Китабда дејилир ки, вәһши һејванын рәгәми, јәни ады — 666 — «инсан рәгәмидир» (Вәһј 13:17, 18). Бундан белә чыхыр ки, Вәһј 13-ҹү фәсилдәки вәһши һејван инсани мәхлугдур, ҹин вә ја руһани мәхлуг дејил.\nМилләтләр арасында фикирајрылыглары чох олса да, онлар Аллаһын Падшаһлығына бојун әјмәмәк, өз һакимијјәтләрини горујуб сахламаг нијјәтләриндә јекдилдирләр (Мәзмур 2:2). Онлар Һар-Маҝедонда Иса Мәсиһин башчылыг едәҹәји Аллаһын ордусуна гаршы вурушмаг үчүн гүввәләрини бирләшдирәҹәкләр. Лакин бу дөјүшүн нәтиҹәси индидән бәллидир — милләтләр там мәғлубијјәтә уғрајаҹаглар (Вәһј 16:14, 16; 19:19, 20).\nОн бујнуз вә једди баш\nМүәјјән рәгәмләр Мүгәддәс Китабда мәҹази мәнада ишләнә биләр. Мәсәлән, он вә једди рәгәмләри тамлығы билдирир. Вәһј 13-ҹү фәсилдәки вәһши һејванын он бујнузунун вә једди башынын мәнасыны баша дүшмәк үчүн ҝәрәк биз елә һәмин китабда јазылан једдибашлы, онбујнузлу ал-гырмызы «вәһши һејванын сурәти»нин нәји тәмсил етдијини биләк (Вәһј 13:1, 14, 15; 17:3). Мүгәддәс Китабда дејилир ки, бу гырмызы вәһши һејванын једди башы «једди падшаһы [јәни једди һөкумәти] тәмсил едир» (Вәһј 17:9, 10).\nБуна бәнзәр тәрздә, Вәһј 13:1 ајәсиндәки вәһши һејванын једди башы једди һөкумәти — тарих әрзиндә һеҝемонлуг едән вә Аллаһын халгына зүлм верән империјалары тәмсил едир. Бунлар Мисир, Ассурија, Бабил, Мидија-Фарс, Јунаныстан вә Инҝилтәрә-Америка империјаларыдыр. Он бујнузун бүтүн бөјүк вә кичик суверен дөвләтләри тәмсил етдијини нәзәрә алсаг, онда һәр бујнузун үзәриндәки таҹ һәр дөвләтин дөврүн әсас империјасы илә ејни вахтда һөкмранлыг етдијини ҝөстәрир.


Q=17	C=13	SS=3	LS=0	PS=6	DC=0	LC=0	SD=0	BS=1	G0=28	G1=12	G2=6	DLID=az_RU	BODY=Наһум 2 | Онлајн Мүгәддәс Китаб | Јени дүнја тәрҹүмәси\nНејнәва дармадағын едиләҹәк (1—13)\nЧајларын дарвазалары ачылаҹаг (6)\n2 Сәни* дармадағын едәҹәк бириси гаршына чыхды.+ Истеһкамларыны гору! Јолуну ҝөздән гојма! Белини гурша*! Вар ҝүҹүнү топла! 2 Јеһова Јагубун вүгарыны гајтараҹаг,Исраилин вүгарыны гајтараҹаг,Ахы гулдурлар ону гарәт едиб,+Пөһрәләрини мәһв едибләр. 3 Иҝидләринин галханлары гырмызы бојаныб,Ҹәнҝавәрләри ал-гырмызы ҝејиниб. Дөјүшә һазырлашдығы ҝүнҸәнҝ арабаларынын дәмирләри алов кими парылдајыр,Ардыҹ саплы низәләри һавада ојнајыр. 4 Ҹәнҝ арабалары дәлиҹәсинә күчәләрдән кечир. Мејданларда јухары-ашағы шүтүјүр. Онлар мәшәлә бәнзәјир, шимшәк кими бәрг вурур. 5 Падшаһ забитләрини чағыраҹаг. Онлар ајаглары долаша-долаша ирәлиләјәҹәкләр. Онун диварларына сары гачырлар,Сәдләр гурурлар. 6 Чајларын дарвазалары ачылаҹаг,Сарај дағылыб ҝедәҹәк. 7 Гәрар верилиб: шәһәр ифша едилди,О, сүрҝүнә апарылыр, кәнизләри зарыјыр.Онлар ҝөјәрчинтәк инләјиб синәләринә вурурлар. 8 Нејнәва+ вар олдуғу ҝүндән сулу һовуз кими иди,Инди сују ахыб ҝедир. «Дајанын!» «Дајанын!» Лакин дөнүб бахан јохдур.+ 9 Ҝүмүшү талан един, гызылы талан един! Топланмыш сәрвәтин сајы-һесабы јохдур. Ҹүрбәҹүр ҝөзәл әшјалар галаг-галагдыр. 10 Шәһәр бомбошдур, тәрк едилиб, виран галыб!+ Горхудан үрәкләр әријир, дизләр әсир, ајаглар титрәјир,Чөһрәләр од тутуб јаныр. 11 Һаны асланлар јувасы,+ ҝәнҹ асланларын бәсләндији јер?Һаны асланларын балалары илә бирҝә чыхдығы,Горхусуз-һүркүсүз јашадығы јер? 12 Аслан балалары үчүн гәдәринҹә ов овларды,Өз дишиләри үчүн ов боғарды. Мағараларыны шикарла,Јуваларыны парчаладығы һејванларла долдурарды. 13 Ордулар Аллаһы Јеһова бәјан едир:+ «Будур, сәнин үстүнә ҝәлирәм!Ҹәнҝ арабаларыны јандыраҹағам, түстү ичиндә галаҹаг.+Ҝәнҹ асланларыны гылынҹын ағзына верәҹәјәм. Сәнә јер үзүндә шикар гојмајаҹағам,Артыг гасидләринин сәси ешидилмәјәҹәк».+\n^ Һәрфән: бәркит.


Q=15	C=12	SS=3	LS=0	PS=3	DC=6	LC=0	SD=0	BS=0	G0=27	G1=14	G2=5	DLID=az_RU	BODY=Лутун арвадыны вә дуз һејкәли јадына сал | Ушаглар үчүн Мүгәддәс Китаб һекајәләри\nЛутун арвадыны јадына сал\nЛут әмиси Ибраһимлә бирҝә Кәнан торпағында јашајыр. Вахт кечдикҹә Ибраһимлә Лутун мал-гарасы о гәдәр чохалыр ки, һәмин јер онларын бирликдә јашамасы үчүн азлыг едир. Ибраһим Лута дејир: «Артыг бирликдә јашаја билмәрик. Һара ҝетмәк истәдијини сеч. Сән һара ҝетсән, мән әкс истигамәтә ҝедәҹәјәм». Ибраһим анҹаг өзүнү дүшүнүр?\nЛут Сәдум шәһәри јахынлығында мүнбит торпаг ҝөрүр. Орада су булаглары, јашыл отлаглар олур. О, бу әразини сечиб, аиләси илә ора көчүр.\nСәдум вә гоншу шәһәр олан Әмурәнин сакинләри чох пис инсанлар олур. Онлар чох пис ишләр ҝөрдүкләри үчүн Јеһова бу шәһәрләри мәһв етмәк гәрарына ҝәлир. Анҹаг Јеһова Лут вә аиләсини хилас етмәк үчүн онларын јанына ики мәләк ҝөндәрир. Мәләкләр онлара дејир: «Ҹәлд олун! Шәһәрдән чыхын! Јеһова бу шәһәри мәһв едәҹәк».\nЛут ләнҝ тәрпәнир. Буна ҝөрә дә мәләкләр онун, арвадынын вә ики гызынын әлиндән тутуб онлары тез шәһәрдән чыхарырлар. Мәләкләр онлара дејир: «Гачын! Ҹанынызы гуртарын. Архаја бахмајын, јохса өләҹәксиниз!»\nОнлар Соһар шәһәринә чатанда Јеһова Сәдум вә Әмурәнин үстүнә алов јағдырыр. Һәр ики шәһәр тамамилә мәһв олур. Лутун арвады Јеһованын сөзүнә гулаг асмајыб архаја бахан кими дуз һејкәлә дөнүр! Лут вә ики гызы исә Јеһованын сөзүнә гулаг асдыглары үчүн сағ галырлар. Јәгин ки, Лутун арвадынын башына ҝәләнләр Лута вә гызларына пис тәсир едир. Амма бир тәрәфдән дә Јеһованын бујруғуна гулаг асдыглары үчүн онлар севинирләр.\n«Лутун арвадыны һеч вахт јадыныздан чыхармајын» (Лука 17:32)\nСуаллар: Јеһова Сәдум вә Әмурәни нә үчүн мәһв едир? Лутун арвады нијә дуз һејкәлә чеврилир?\nЈарадылыш 13:1—13; 19:1—26; Лука 17:28, 29, 32; 2 Бутрус 2:6—9\nТопла вә өјрән — Лут\nБу вәрәгәни јүклә вә Ибраһим пејғәмбәрин гардашы оғлу Лут һагда даһа чох өјрән.


Q=1	C=1	SS=0	LS=0	PS=0	DC=0	LC=0	SD=0	BS=1	G0=173	G1=116	G2=48	DLID=az_RU	BODY=Nur-az.com - Сејидин һүзурунда (там мәтн)\nСејидин һүзурунда (там мәтн)\nЛиван Һизбуллаһынын лидери Сејид Һәсән Нәсруллаһ илә мүсаһибә\nЛиван Һизбуллаһынын баш катиби Ливанын Әл-әхбар гәзетинә мүсаһибә вериб. Мүсаһибәнин 1-ҹи һиссәси “Сејидин һүзурунда” башлығы ады алтында тәгдим олунур. Мүсаһибәнин давамыны јахын вахтларда сәһифәјә чыхараҹағыг.\nСејид Һәсән Нәсруллаһ мүсаһибәдә Һизбуллаһ забити Имад Муғнијәнин интигамындан данышыб, билдириб ки, Исраилин хәрчәнҝ шиши олмасы унудулмамалыдыр. Сејид Һәсән Нәсруллаһ Исраилдә Муғнијәнин интигамы үчүн һәдәфләр тәјин олундуғуну сөјләјиб. Һизбуллаһ лидери Исраилин мәһв олмасыны зәрури мәгсәд кими вурғулајыб. О билдириб ки, үммәт гаршысында проблемләр нә гәдәр чох олса да Исраил јаддан чыхмамалыдыр.\nСејид Һәсән Нәсруллаһ Әл-әхбарла сөһбәтиндә Исраилин мәһвини сон һәдәф олараг вурғулајыб. О дејиб ки, Ливанда вә әрәб дүнјасында әсас проблемләрдән бири Исраилин варлығынын тәбии һадисә кими тәлгинидир.\nҺизбуллаһ баш катиби Гәззәдә ҝедән дөјүшләрдән долајы Фәләстин Мүгавимәт Һәрәкаты һаггында хош сөзләр сөјләјиб. Бу ҝүн Фәләстин Мүгавимәти мәнәви гәләбә јох, һәгиги уғур сорағындадыр. Истәнилән бир гијмәтә Гәззәнин мүһасирәси јарылмалыдыр. Бүтүн Мүгавимәт Һәрәкатлары вә халгын мүштәрәк мәгсәди мүһасирәнин ҝөтүрүлмәсидир.\nСејид Һәсән Нәсруллаһ әлавә едиб: Исраил Гәззәдә долашыб вә ајдын һәдәфи јохдур. Дүшүндүләр ки, 33 ҝүнлүк мүһарибәнин ибрәт дәрсләриндән истифадә едәҹәкләр. Бу ибрәт дәрсләри мәтбуатда Гәззәјә һүҹумдан габаг һазыр вәзијјәтдә иди. Инди Исраил далана дирәниб. Елә билирдиләр ки, Мүгавимәт мөһкәм дејил, халг дағынтылара дөзмәјәҹәк. Ракет анбарларынын бошалаҹағыны зәнн едирдиләр. Онда дејәҹәкдиләр ки, гәләбә газандыг, артыг ракет атылмыр.\nСејид Һәсән Нәсруллаһ Фәләстинли групларын Һизбуллаһдан ҹанлы гүввә истәмәси иддиасыны тәкзиб едиб. ҺӘМАС рәһбәрләриндән олан Муса Әбу Мәрзугунистәји илә бағлы сөһбәтләрин мәтбуат јох, бағлы гапылар архасында мүзакирә олунмасыны дүзҝүн сајыр. Һизбуллаһ баш катиби ҺӘМАС фәалынын истәјинин ҹидди олмадығыны, суал јаратдығыны дилә ҝәтириб.\nНәсруллаһ ҺӘМАС-ла рабитәләрин кәсилмәси илә бағлы шајиәләри рәдд едиб: Сурија мөвзусунда ҺӘМАС-ла фикир ајрылығымыз варды. Амма әлагә һеч вахт кәсилмәјиб, тәбии олараг давам едир. Һизбуллаһын Исраилә гаршы мүһарибәдә ҺӘМАС-ла әлагәләри мүзакирә мөвзусу дејил.\nҺизбуллаһ баш катиби билдириб ки, Гәззә мүһарибәси Ливана гаршы еһтимал олунан мүһарибәни тәхирә салыб вә Исраилин һансы шәраитдә әмәлијјата башлајаҹағы ајдын дејил. Нәсруллаһ дејиб: Нә гәдәр тәхирә дүшдүјүнү дејә билмәрик. Исраил дүшүнүр ки, гаршыдакы дөјүш даһа ағыр олаҹаг. Һәм Мүгавимәтин ҝүҹү, һәм дүшмәнин дөзүмсүзлүјү өзүнү ҝөстәрәҹәк.\nҺизбуллаһ лидери дејиб: “Әҝәр дүшмән мүһасирәдә олан Гәззә илә дөјүшдә мәғлубијјәтә уғрајырса еһтимал олунан дөјүш әввәлкиндән фәргләнәҹәк. Дүшмән чалышды ки, 33 ҝүнлүк мүһарибәнин тәҹрүбәсини Гәззәдә сынагдан кечирсин. Амма мәғлуб олду.\nСејид Һәсән Нәсруллаһ 33 ҝүнлүк мүһарибәнин ил дөнүмү вә Исраил һәрбчиләринин әсир ҝөтүрүлмәси әмәлијјатыны јада салараг дејиб: Һизбуллаһын әсир ҝөтүрмәк әмәлијјаты бир нечә ај өнҹәдән һазырланмышды. Әмәлијјатын јери, заманы, тактикасы, програмы, идарә олунмасы, сонракы мүмкүн реаксијалар шурада арашдырылмышды. Әмәлијјат групу мәнтәгәјә дахил олду, һәтта бир нечә дәфә Фәләстинин ишғал олунмуш әразиләринә ҝирди. Бир нечә дәфә пусгу гуруб ҝери гајытдылар. Мүнасиб фүрсәт ҝөзләнилирди. Бәзән шәраит јаранса да гаршы тәрәфин һәрбчи олуб-олмамасы ајдын олмурду. Гәрарымыз бу иди ки, мүлки сакин јох, һәрбчи әсир ҝөтүрәк. Һәр шеји өлчүб-бичмишдик. Әмәлијјата рәһбәрлик групу нәзәрдә тутулан нөгтәјә кечирилди. Илк саатларда мүһүм һадисә баш вермәди. Амма һәр шеј план үзрә ҝедирди, чүнки баш-баша ҝәлмәк үчүн там һазырлашмышдыг.\nНәсруллаһ 33 ҝүнлүк мүһарибә һаггында дејиб: Һизбуллаһ 33 ҝүнлүк мүһарибәдә Тел-Әвиви вурмаг ҝүҹүндә иди. Буну дүшмән дә јахшы билирди. Арашдыранда ҝөрдүк ки, Бејруту горумаг үчүн бу иши сахлајаг. Һизбуллаһ бош јерә һәдәләмир, ҝүҹү чатмајан ишдән данышмыр.\nҺизбуллаһ лидери дејир: 33 ҝүнлүк мүһарибәдә јараланмағымла бағлы хәбәр шајиәдир. Олдуғум нөгтәләрә һүҹум едилмәјиб, бу нөгтәләр ракет зәрбәсинә мәруз галмајыб. Мүһарибәдә мәни ағрыдан бу олду ки, Исраил мүлки инсанлары гәтлә јетирди.\nНәсруллаһ әлавә едиб: 33 ҝүнлүк мүһарибәдә Суријадан Ливана силаһ өтүрүлмәси давам едиб. Исраил суријалы командан Мәһәммәд Сүлејманы шәһадәтә чатдырды. Чүнки бу шәхс 33 ҝүнлүк мүһарибәдә Сурија тәрәфиндән хүсуси әмри јеринә јетирирди. Онун бөјүк ролу варды. Мүһарибә Сурија әразисинә кечә биләрди. Чүнки Исраил Мүгавимәтин мөһкәмлијиндә Суријанын тәсирини ҝөрүрдү. Һизбуллаһ лидеринә суал верилиб ки, бәзиләринин Имад Муғнијәни галибләрин рәһбәри адландырмасына неҹә бахырсыз? Нәсруллаһ дејиб: 90-ҹы илләрин сонларында иҹра әмәлијјатларына мүдиријјәт Һаҹы Имадын өһдәсинә иди. Бу үсул Имадым шәһадәтинә гәдәр давам етди. 2000-ҹи ил мүһарибәсиндә, Исраил Ливандан чыханда, 33 ҝүнлүк мүһарибәдә ҹиһад әмәлијјатларына Һаҹы Имад рәһбәрлик едирди. Һизбуллаһ өз ишини фәрдләр үзәриндә гурмур. Дејә билмәрик ки, 33 ҝүнлүк мүһарибәдә гәләбә бир нәфәрин хидмәтидир. Мүгавимәтин гәләбәси коллектив гәләбәдир. Амма сон ики гәләбәдә Һаҹы Имадын мүстәсна ролу варды. Нәсруллаһдан сорушулуб ки, Һаҹы Имад Муғнијәнин интигамы илә бағлы вәд јеринә јетибми? Һизбуллаһ баш катиби дејиб: Бу вәд ҝүҹүндә галыр. Бәзиләри дејирләр ки, һансыса дүшмәнләрин арадан ҝөтүрүлмәси Һаҹы Имадын интигамынын алынмасыдыр. Биз белә дүшүнмүрүк. Һаҹы Имада ҝөрә ики нөв интигам нәзәрдә тутулур. Бири мүгавимәтин ҝүҹләнмәси вә ҝүҹлү һазырлыгдыр. Икинҹиси, Исраилдә һәдәф банкымыз вар. Дүшмән елә билир ки, Имада ҝөрә кимисә арадан ҝөтүрмәк истәјирик. Онларын арасында нә сијаси, нә мәнәви бахымдан Имад дәјәриндә бир шәхс јохдур. Бизим һәдәфимиз шәхс дејил, һәдәфләр банкымыз вар. Елә буна ҝөрә дә Исраил тәрәфи баш назир, мүдафиә назири, мүһүм шәхсләрин тәһлүкәсизлик тәдбирләрини ҝүҹләндирир. Муғнијәнин интигамы ҝеҹикдикҹә онун гијмәти ағырлашыр вә һәдәфимиз гејд етдијим һәдәфләр банкыдыр.\nНәсруллаһа белә бир суал үнванланыб ки, Һаҹы Һәссам Әл-Гејсин террору Һаҹы Ризванын террору кими Һизбуллаһ үчүн гырмызы хәтт нәзәрдә тутулуб? Һизбуллаһ лидери дејиб: Бу фикирдәјәм ки, сөһбәт гырмызы хәтләрдән ҝетмир. Биз билирик ки, Исраилин бәзи Һизбуллаһ дөјүшчүләринә әли чатса гырмызы хәтт ҝөзләмәјәҹәк. Биз дә Һаҹы Имадын интигамында һәдәфләр банкы сечмәклә гырмызы хәтт ҝөзләмирик.\nСејид Һәсән Нәсруллаһ мүсаһибәнин давамында дејиб ки, сон мәгсәдимиз Исраилин мәһви олмалыдыр: Әҝәр Әл-Гүсәјр вә Әл-Гәләмунда вурушмасајдыг ИШИД Аралыг дәнизи саһилләринә чатарды.\nҺизбуллаһ баш катиби Әл-Әхбарла сөһбәтиндә Мүгавимәтин һөкмән Гүдсә дахил олаҹағыны вурғулајыб: Исраил хәрчәнҝ шиши мүтләг вә тәһлүкәли шәрдир. Сон мәгсәд онун мәһви олмалыдыр.\nБәли, бу ҝүн Ливанда вә әрәб дүнјасында Исраилин варлығына тәбии бахылмасы ҹидди проблемдир: Тәлгин едирләр ки, Исраил нә реҝионун, нә дә дүнјанын проблемидир, јалныз Фәләстинә аиддир. Әввәла Исраил гејри-леҝитимдир. Диҝәр тәрәфдән ишғалчы режим мәнтәгә үчүн тәһлүкәдир вә бу тәһлүкә илә узун мүддәт јашамаг олмаз. Бүтүн проблемләри нәзәрә алмагла Исраилин варлығына ҹидди проблем кими бахмалыјыг.\nҺизбуллаһ лидери Мүгавимәтин Гүдсә дахил олмасы зәрурәтинә әминлијини ифадә едиб.\nСејид Һәсән Нәсруллаһ мүсаһибәнин икинҹи һиссәсиндә билдириб ки, Суријаја дөјүшә ҝедәнләр илк нөвбәдә Мүгавимәт вә Ливан уғрунда вуруша ҝедиб. Сон вахтлар Әрсалда баш верән һадисәләр бу мүддәаны тәсдигләди.\nƏрсал Сурија вә Ливан сәрһәддиндә јерләшән јүксәкликләрдир. Нәсруллаһ гејд едиб ки, террорчулар Сурија бөһранынын әввәлиндә Әрсал јүксәклијиндә мөвге тутараг гәрәрҝаһ јарадыб, сәһра хәстәхәналары тәшкил едиб, Ливан торпагларына дахил олуб.\nҺизбуллаһ лидери: Биз бу ҝүн дүнјанын данышдығы тәһлүкәләр һаггында 3 ил габаг данышмышдыг. Террорчулар Әл-Гүсәјр дөјүшүндән сонра Ливан торпағына дахил олдулар. Тәһлүкә һамымызы һәдәфә алмышды. Биз 3 ил өнҹә бу тәһлүкәни ҝөрдүк. Бу ҝүн реҝионда баш верән һадисәләрдән, өлкәләри вә бејнәлхалг бирлији һәдәләјән тәһлүкәләрдән данышдыг.\nҺизбуллаһ лидери вурғулајыб: Ливан, Сурија, Ираг, Фәләстин, бүтүн реҝион, мүсәлманлар, мәсиһиләр, диҝәр азлыглара гаршы олан бу мүһарибәдә һәр кәс баҹардығыны етмәлидир. Биз һәр ҝүн бөјүјән мүдһиш бир ҹинајәтдән данышырыг. Террорчулар һеч бир ганун, мәһдудијјәт, дин, әхлаг вә инсанлыг танымырлар.\nСејид Һәсән Нәсруллаһ инкишафда олан вәһши (ИШИД) барәдә дејиб: Ким бу вәһши илә мүбаризәјә ҝирирсә вә она мане олурса мәнтәгәдә халглары, дөвләтләр, сијаси ситемләр Һәмин шәхс тәшәккүр етмәли, ону гынамамалыдыр.\nНәсруллаһ халгын бахышынын дәјишдијини јада салараг сијаси шәхсијјәтләри дә өз бахышыны дәјишмәјә чағырыб: ИШИД шиә, сүнни, мүсәлман, мәсиһи, дәрузи, изәди, әрәб ја күрд танымыр. Бу вәһши бөјүмәкдәдир. Онларын ихтијарында олан имканлар вә һәрби техника артмагдадыр вә бу чох ниҝаранедиҹидир.\nСејид Һәсән Нәсруллаһ сөзүнүн давамында дејиб: Бәзи өлкәләр ИШИД-ин тәһлүкәсини тез һисс етди. Чүнки онлар бу групун ихтијарындакы имканлардан хәбәрдар идиләр. Фарс Көрфәзи өлкәләриндә, әрәб өлкәләриндә бир горху һөкм сүрүр. Узун илләр мәдрәсәләрдә бу горхуну јарадыблар.\nҺизбуллаһ лидери дејиб: Биз Әл-Гүсејр вә Әл-Гәләмунда азад орду вә либерал дүшнәнләрлә јох, күфр вә вәһшиликлә вурушурдуг. Бизим һәдәфимиз азғын тәфәккүр иди.\nНәсруллаһ дејиб: Ҹәрәјанул-мүстәгбәл рәисинин Бејрута гајыдышы Сәудијјә Әрәбистанында Ливанда бөһранын һәлли илә бағлы фикирләр јарада биләр. Мөтәдил ҹәрәјанын гајыдышы террорчуларын гаршысында манеә ола биләр. Һарада тәкфирчиләрин ардыҹылы варса, орада ИШИД дә сәһнәјә ҝәлә биләр. Буну Иорданија, Әрәбистан, Күвејт, Фарс көрфәзи әтрафы әрәб өлкәләриндә ҝөрдүк. Онлары һимајә етмәк истәјәнләрә нөвбә чатаҹаг вә ИШИД онлара рәһм етмәјәҹәк.\nНәсруллаһ дејиб: Әҝәр Һизбуллаһ һарадаса ҝүзәштә ҝедирсә мәгсәди үммәт, өлкәләр вә милләтләрин мәнафеини горумагдыр. Ливан Мүгавимәтини шиә Мүгавимәти адландырмаг дүзҝүн дејил. Бу Мүгавимәт Ливан Мүгавимәтидир вә бүтүн ливанлыларын вәзифәсидир.\nҺизбуллаһ баш катиби Сурија һадисәләринә мүнасибәт билдириб. Биз әввәлҹәдән демишдик ки, Суријаја мәзһәбин һимајәси үчүн ҝетмирик. Ираг Мүгавимәтинә дә көмәјимиз мәзһәбә ҝөрә дејилди. Биз ҺӘМАСА, Ислами Ҹиһада, башга Мүгавимәт групларына көмәк едирик вә онлар сүннә әһлидир. Нәсруллаһ Һизбуллаһын мәзһәб уғрунда вурушмасы иддиасына ҹаваб вериб: Һарада Фәләстинин, Мүгавимәтин, халгын мүдафиәси лазымса, биз көмәк едирик. Әҝәр Һизбуллаһ милләти вә үммәти мүдафиә едирсә буну ҹинајәт вә ҝүнаһ сајмаг олмаз.\nСејид Һәсән Нәсруллаһ дејиб: Әҝәр Һизбуллаһ Әл-Гүсејр вә Әл-Гәләмунда вурушмасајды сон һадисәләр Әрсалда мәһдудлашмазды, террорчулар Әл-Бәганы тутар, Аралыг дәнизи саһилләринә чатардылар. Әсил дөјүш Бејрутда, Ливанын ҹәнубунда ҝедәрди.\nҺизбуллаһ лидери бәзи ливанлыларын Суријада бәзи груплара мадди вә һәрби јардымынын давам етдијини билдириб. Бу вәзијјәт давам едир вә һансыса дәјишилик баш вермәјиб. Арзу едилән будур ки, суријалы гачгынлардан истифадәјә сон гојмаг үчүн сијаси гәрар чыхарылсын вә онлар өлкәјә гајытмасы үчүн Сурија дөвләти илә һәмкарлыг едилсин.\nСејид Һәсән Нәсруллаһ Һизбллаһын Сурија мүһарибәсиндә иштиракы һаггында дејиб. Суријаја тәҹавүздән бу ҝүнә гәдәр Һизбуллаһын ҝөстәрдији фәдакарлыглар һәјата кечмәсәјди Һизбуллаһ вә Ливан халгы даһа бөјүк гурбанлар верәр, даһа ағыр мадди хәсарәтә дүшәрди.\nНәсруллаһ Һизбуллаһын Суријада террорчуларла дөјүшүнү Исраиллә мүмкүн дөјүшлә мүгајисә едиб. Һизбуллаһ сионист режимлә мүбаризәдә нәјисә ҝизләтмәк фикриндә дејил. Кечдијимиз дөјүш јолу бир тәҹрүбәдир вә ҝәләҹәк дүшмәнлә савашда көмәјимизә ҝәләҹәк. Һизбуллаһ Суријада сионистләрлә дөјүшмәјиб, белә бир хәбәр дүзҝүн дејил.\nСејид Һәсән Нәсруллаһ сионист режимә гаршы Суријанын Ҹолан јүксәкликләриндә јарадылан әмәлијјат групларыны јада салыб: Исраилә гаршы јарадылмыш бу әмәлијјат груплары халг арасындан сечилмиш көнүллүләрдән ибарәтдир.\nСејид Һәсән Нәсруллаһ билдириб ки, Һизбуллаһ тәшкилатында рәһбәрлик вә гәрарлар баш катибин инһисарында дејил: Гәрарлар шурада чыхарылыр, баш катиб дә шурада иштирак едир. Тәкбашына гәрар чыхарылмыр.\nМүсаһибә ҝедишиндә Һизбуллаһ лидериндән сорушулуб ки, чыхышларында бәзән аловлу, бәзән сакит данышмасынын сәбәби нәдир? Нәсруллаһ дејиб: Бир јердә ки, сәс јүксәкдән ҝәлмәлидир, орада јавашдан данышмаг олмаз.\nНөвбәти суал бу олуб ки, онун чыхышларынын 20 дәгигә узанмасы Исраил Һәрби Һава Гүввәләринин һәдәфә чатма мүддәти илә бағлыдырмы? Сејид Һәсән Нәсруллаһ дејиб: Сионистләрин һәмин јерә чатмасы үчүн 15 дәгигә бәс едир. Чыхышларымын 20 дәгигә узанмасында мәгсәд хүласә шәкилдә данышмагдыр вә бунун гејд етдијиниз мәсәлә илә әлагәси јохдур.\nМүсаһибәнин нөвбәти һиссәсиндә Һизбуллаһ баш катиби шәхси һәјаты илә бағлы суаллары ҹавабландырыб. О футболу севмәси илә бағлы суала белә ҹаваб вериб: Бәли, футболу севирәм. Руһани либасы ҝејмәздән өнҹә дә севирдим. Әвәлләр фәзаны дәјишмәк, истираһәт үчүн Бразилија вә Арҝентинаны дәстәкләјирдим. Хүсуси илә Марадонанын ојунуну изләјирдим. Дејирләр ки, мән Бразилијанын тәрәфдарыјам. Әслиндә һеч бир команданын азаркеши дејиләм. Һизбуллаһ фәзасы Бразилијаја азаркешлијә даһа мүнасибдир. Бу кечмишә гајыдыр. Бразилијанын ојун тактикалары мараглыдыр. Һәтта дејирләр ки, Бразилијанын бајрағы бизим бајраг кими сары вә јашыл рәнҝдән ибарәт олдуғу үчүн она севҝи јараныб. Шиәләр Һизбуллаһ бајрағындан ҝөрүндүјү кими бу ики рәнҝә әлагәлидир. Амма бу ил Сурија, Ливан, Гәззә вә Ираг һадисәләри азаркешлик руһијјәсинә јер гојмады. Оғлум Алманија командасына азаркешлик едирди. Мән рәгабәт фәзасы јаратмаг үчүн Арҝентинанын тәрәфини сахлајырдым. Буну оғлума ҝөрә едирдим.\nҺизбуллаһ лидери зиреһли ҝејимлә ҝәзмәјин чәтинлији илә бағлы суалын ҹавабында дејиб: Бу чәтин олса да зәрури дәјишикликләр заманы адәтә чеврилир. Хүсуси илә 2006-ҹы илдән башлајараг бу мәним үчүн тәбиидир.\nСејид Һәсән Нәсруллаһдан севдији јемәкләр барәдә сорушулуб. О дејиб: Нә вахтса һансыса хөрәјә марағым вар иди. Бу ҝүн исә фәрг етмир. Һәтта јемәк сифариши вермәк лазым ҝәләндә бунун фәргиндә дејиләм. ҹәбһәдә олан дөјүшчү кими әлим чатан шејдән јејирәм. амма нә вахтса мәсәлән балығы хошлајырдым.\nСејид Һәсән Нәсруллаһ 1986-ҹы илдән сонра сүкан архасына әјләшмәдијини дејиб: Исраил әрәб шәбәкәләри васитәси илә хәбәр јајыр ки, мән халгдан кәнарда хүсуси сығынаҹагда јашајырам. Мән сығынаҹагда јашамырам вә мәхфилик ҝедиш-ҝәлишимә мане олмур. Проблем мәним кимисә ҝөрмәјим јох, башгаларынын мәни ҝөрмәсидир. Мән заһијә, орадакы һадисәләр, хүсуси илә Бәгадан там мәлуматлыјам. Һәјат шәраити сәбәб олур ки, инсан өз һиссләрини ҹиловласын. Шәхсијјәтим формалашан заман Бәгада јашајырдым. Илләр өтдү, 2000-ҹи ил ҹиварында Бәәлбәкә ҝетдим. Орада достларым варды. Инсан севдији инсанларла јахынлыг истәјиндәдир. Бир мәнтәгәни о бириндән, бир групу башгасындан чох севдијини дејә билмәзсән. Һамыны севирсәнсә һамы илә бир јердә олмағы арзулајырсан. Өзүмдән сорушанда ки, һансы мәнтәгәни даһа чох севирсән, ҹаваб алмырам.\nСејид Һәсән сөһбәтинин давамында деди: Вахт оланда Һәҹҹаҹ ибн Јусиф, “Јусиф Пејғәмбәр” кими филмләрә бахырам. Кечмишдә чох роман охујардым. Амма 5 илдир буна имкан тапмырам. Бир мүддәт өнҹә мәнә “Ејнул-Ҹузә” адлы китаб бағышладылар. Бу китабы охудум. Бизим үчүн приоритет вәзифә мөвҹуд вәзијјәтлә бағлы мүталиәләрдир. Һазырда тәкфир мөвзусунда китаблар охујуран. Бу барәдә дәјәрли сүнни вә шиә китаблары вар. Тәкфирчилик ҝерчәк проблем олуб. 2006-ҹы илә гәдәр Исраил мөвзусунда ҝенералларын, сијасәтчиләрин, партија рәһбәрләринин хатирәләрини охујардым. Бу саһәдә мәлуматлы олмалыјыг.\nҺизбуллаһ лидеринә суаллардан бири Әл-Әхбар гәзетини охујуб-охумамасы олуб. Сејид Һәсән Нәсруллаһ дејиб: Һәм Әл-Әхбар гәзетини, һәм дә башга гәзетләри изләјирәм. Сон вахтлар мүшавирә мәркәзинин һазырладығы хүласәләри охујурам. Телевизора мүнасибәтдә ишим каналлары дәјишмәкдир. Бир каналын чох севилмәси, бу барәдә рәј сорғусу апарылмасына мүхалифәм. Мәнҹә бу сорғулар дәгиг дејил вә сабит тәрәфдарлы шәбәкә јохдур. Мән тез-тез каналлары дәјиширәм вә дүшүнүрәм ки, башгалары да мәним кимидир. Бир каналда мараглы програм оланда ону изләјирәм вә адларла ишим јохдур. Хәбәрә ҝәлдикдә бүтүн хәбәр шәбәкәләрини изләјирәм. Пејк шәбәкәләрини, Әл-Мәјадин, Әл-Ҹәзирә, Әл-Әрәбијјәјә бахырам. Әл-Мәјадини даһа чох изләјирәм. Әл-Әрәбијјә вә Әл-Ҹәзирәнин исә һансы мөвзулардан данышмасы, һансы мөвзулардан јан кечмәси мараглыдыр. Ливан шәбәкәләрини тез-тез дәјиширәм. Билмәк истәјирәм ки, нәдән данышырлар. Тәшкилатын информасија шәбәкәләриндән һазырладығы хүласә мәлуматы охујурам.\nСејид Һәсән Нәсруллаһ мәгаләләрә мүнасибәт билдириб: Бәзиләри јаздығы мәгаләнин мүхалиф тәрәфиндән охунмасыны истәјир. Бизимлә оланлар вә олмајанлар вар. ТәкҹәÂ тәрәфдарлары охумаг бәс етмир. Бахышлары өјрәнмәк үчүн мүхалифин дә јаздығыны охумалысан.\nҺизбуллаһ лидеринә сон суал һансы дилләри билмәси олуб. Сејид Һәсән Нәсруллаһ дејиб: Инҝилис дилини јахшы билирдим. Амма ишләтмәдијимдән инҝилисҹә данышығым зәифләјиб. Амма Јахшы баша дүшүрәм. Инҝилисҹә хәбәрләри изләјирәм, инҝилисдилли сәфирләрин сөзләрини там анлајырам. Фарс дилини исә јахшы билирәм. Бу дилә әлагәм сијасәтлә бағлыдыр. Заман өтдүкҹә ајдын олду ки, фарс дилиндә олдуғундан әрәбләрин Ислам мәдәнијјәтинин бәзи биликләрдән мәһрум олмушуг.


Q=16	C=16	SS=5	LS=0	PS=2	DC=0	LC=0	SD=0	BS=0	G0=28	G1=16	G2=7	DLID=az_RU	BODY=Шадрак, Мешак вә Авед-Него | Мүгәддәс Китаб һекајәләри\nБУ ҜӘНҸЛӘРИ унутмамысан ки? Бәли, онлар Даниелин достларыдыр. Јадындадырса, бу ҝәнҹләр бәзи јемәкләрдән имтина етмишдиләр. Бабиллиләр онлара Шадрак, Мешак вә Авед-Него адларыны вермишдиләр. Инди онлара бах. Һамы бу јекә һејкәлә баш әјир, онлар исә јох. Нәјә ҝөрә? Ҝәл бунун сәбәбини арашдыраг.\nЈеһованын Өз әли илә јаздығы Он әмр јадындадыр? Бу әмрләрдән биринҹиси белә сәсләнир: ‘Мәндән башга өзҝә аллаһлара ибадәт етмәмәлисән’. Асан олмаса да, ҝәнҹләр бу әмрә риајәт едирләр.\nБабилин падшаһы Навуходоносор дүзәлтдији һејкәлә сәҹдә етмәк үчүн бир чох нүфузлу адам дәвәт едиб. О бүтүн халга дејир: ‘Зурна, лира вә башга мусиги аләтләринин сәсини ешитдикдә, һамыныз бир нәфәр кими бу гызыл һејкәлә баш әјиб сәҹдә гылмалысыныз. Ким баш әјиб сәҹдә гылмаса, о саат гызмар собанын ичинә атылаҹаг’.\nНавуходоносор Шадракын, Мешакын вә Авед-Негонун һејкәлә баш әјмәдијини биләндә чох гәзәбләнир. Онлары јанына ҝәтиртдирир вә һејкәлә баш әјмәк үчүн онлара даһа бир имкан верир. Ҝәнҹләр исә Јеһоваја ҝүвәндикләри үчүн Навуходоносора дејирләр: ‘Хидмәт етдијимиз Аллаһ бизи одлу собадан хилас етмәјә гадирдир. Буну етмәсә дә, сәнин дүзәлтдијин гызыл һејкәлә баш әјән дејилик’.\nБуну ешидән Навуходоносор даһа да гәзәбләнир вә әмр едир: ‘О собаны адәтән гыздырдығыныздан једди дәфә артыг гыздырын!’ Сонра исә ордусундакы ән ҝүҹлү адамлара әмр едир ки, Шадракын, Мешакын вә Авед-Негонун әл-голуну бағлајыб гызмар собаја атсынлар. Соба о гәдәр истидир ки, аловун дилләри бу ҝүҹлү адамлары өлдүрүр. Бәс онларын собаја атдыглары үч ҝәнҹлә нә олур?\nПадшаһ собанын ичинә баханда ону горху бүрүјүр. ‘Биз үч нәфәрин әл-голуну бағлајыб бу собаја атмадыгмы?’\n‘Доғрудур, еј падшаһ!’ дејә гуллугчулар ҹаваб верирләр.\nПадшаһ дејир: ‘Онда нә үчүн мән собанын ичәрисиндә дөрд нәфәрин ҝәздијини ҝөрүрәм? Онларын әл-голу бағлы дејил, алов да онлара тохунмур. Дөрдүнҹүсү исә бир мәләјә бәнзәјир’. Падшаһ собанын ағзына јахынлашыб сәсләјир: ‘Шадрак! Мешак! Авед-Него! Еј Уҹа Аллаһын гуллары, чыхын!’\nҜәнҹләр собадан чыханда һамы онларын саламат олдуғуну ҝөрүр. Падшаһ дејир: ‘Шадракын, Мешакын вә Авед-Негонун Аллаһына шүкүрләр олсун! О Өз мәләјини ҝөндәрди ки, Аллаһдан башга һеч бир шејин гаршысында сәҹдә гылмадыглары үчүн бу ҝәнҹләри хилас етсин’.\nМәҝәр бу һекајә һәмишә Јеһоваја садиг галмағымыз үчүн ҝөзәл нүмунә дејилми?\nЧыхыш 20:3; Даниел 3:1–30.


Q=18	C=12	SS=0	LS=5	PS=0	DC=1	LC=0	SD=0	BS=4	G0=36	G1=27	G2=14	DLID=az_RU	BODY= Ислам Пејғәмбәринин (сәлләллаһу әләјһи вә алиһи вә сәлләм) инсанларын иман ҝәтирмәләри мүгабилиндә мәсулијјәти - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1347\tArxiv kodu 8597\nГуран ајәләринин бәзән Ислам Пејғәмбәринә (сәлләллаһу әләјһи вә алиһи вә сәлләм) “Сән онларын иман ҝәтирмәләринә мәсул дејилсән” - кими хитабы әмр бе мәруф (јахыш ишләрә дәвәт) вә ибтидаи ҹиһадла фәргли дејилми?\nГуран, истәр ибтидаи, истәрсә дә мүдафиә ҹиһадыны инсанларын һаггынын мүдафиәси сајыр вә бу һагларын ән мүһүм нөвләриндән бири төвһиддир. Инсанын фитрәтинин ән дәјәрли ҹәһәти төвһиддир вә Ислам белә бир һаггы горујуб мүдафиә етмәкдән өтрү ҹиһада иҹазә вермишдир. Әмр бе мәруф (јахшы ишләрә дәвәт) вә нәһј әз мүнкәр (пис ишләрдән чәкиндирмәк) дә дәгигликлә һәмин јолда гәрар тутмушдур. Бу сәбәбдән, Ислам, инсанларын ҹаһиллик вә зәлаләтдән ниҹаты һаггында фикирләшмәји мүсәлманларын әсас вәзифәләриндән бири кими гејд етмишдир. Онлар, тәкҹә өзләрини фикирләшмәли дејилләр.\nБу јолда ади васитәләрдән истифадә етмәк лазымдыр. Әҝәр Гуранда Аллаһ-таала Пејғәмбәри (сәлләллаһу әләјһи вә алиһи вә сәлләм) инсанларын иман ҝәтирмәләринин мәсулу кими танытдырмырса бу она ҝөрәдир ки, иман вә етигад гәлби бир әмәл олуб, онда мәҹбуријјәт јохдур. Пејғәмбәрин (сәлләллаһу әләјһи вә алиһи вә сәлләм) вәзифәси јалныз дини инсанлара чатдырмаг вә онун тәблиғи јолунда чалышмагдыр. Бундан сонра Пејғәмбәриндән (сәлләллаһу әләјһи вә алиһи вә сәлләм) Гијамәтдә инсанларын нәјә ҝөрә һидајәт олмамалары һаггында сорғу-суал апарылмајаҹаг.\nБу суалын ҹавабы ибтидаи ҹиһад вә әмр бе мәруф мәсәләсинин дүзҝүн дәркиндән асылыдыр.\nИсламда ҹиһад мөминин һәјатында зәрури бир әмәл кими гејд олунмушдур. Јәни, истәр, Ислам вә мүсәлманларын мүдафиәси вә ја ибтидаи, истәрсә дә мүдафиә ҹиһады, һәр икиси инсанын һаггынын мүдафиәсинин тәминидир. Чүнки, Аллаһ-таалаја шәрик гошмаг инсанын һәлак олмағына ҝәтириб чыхарыр вә бунун ардынҹа да фитрәтин мәһви ҝәлир. Төвһид вә дин ганунлары инсанын ән мүһүм һүгугларындан сајылыр вә бу да өз нөвбәсиндә сүбут олунмушдур. Ислам бүтүн јер үзүндән ширкин тәмизләнмәсиндән өтрү ҹиһада иҹазә вермишдир. Әслиндә белә бир һөкм, јәни, мүдафиә һөкмү инсанларын һаггынын мүдафиәсидир. Әҝәр инсанын һаггынын мүдафиәси сүбут олундугдан сонра буну кимләрәсә мәҹбурән дә олса гәбул етдирмәк ағыл вә мәсләһәт ҹәһәтдән бәјәнилмәз иш сајылырмы?!\nАмма, әмр бе мәруф вә нәһј әз мүнкәр (јахшы ишләрә дәвәт вә пис ишләрдән чәкиндирмәк) һаггында ону демәк олар ки, һәр бир мүсәлмана ваҹибдир ки, инсанлары Аллаһ-таалаја тәрәф дәвәт етсин вә инсанларын зәлаләт, ҝүнаһ батаглығындан вә ҹәһаләтдән ниҹат тапмагларындан өтрү баҹардығы гәдәр чалышмалыдыр. Шаир јазыр:\nӘҝәр ҝөрдүн кору гују башында,\nӘҝәр сакит отурсан, сәнә ҝүнаһдыр!\nБелә ишләрдә инсан ади васитәләрдән истифадә едир, нәтиҹәни исә Аллаһ-таалаја тапшырмаг лазымдыр. “Бүтүн ишләр Она гајыдыр” Јәни, инсанын вәзифәси дејил ки, башгасынын ниҹатындан өтрү өзүнү һәлакәтә атсын вә әҝәр Аллаһ бәндәринин һидајәт олмасындан өтрү гүдрәти чәрчивәсиндә чалышса, онларын јолларыны азмасындан өтрү Гијамәтдә сорғу-суал олунмаз. Гуранда охујуруг: “Еј имaн ҝəтирəнлəр! Нəфслəринизи гoрумaг сизин бoрҹунуздур. Сиз дoғру јoлдa oлсaныз, (һaгг јoлдaн) aзaнлaр сизə һeч бир зəрəр јeтирə билмəзлəр. Һaмынызын axыр дөнүшү Аллaһaдыр.”\nГуран-Кәримдә бәзи ајәләрдә Ислам Пејғәмбәринә (сәлләллаһу әләјһи вә алиһи вә сәлләм) бујурур: “(Јa Рəсулум! Мəккə мүшриклəри) имaн ҝəтирмəјəҹəклəр дeјə, бəлкə, өзүнү һəлaк eдəсəн?! (Өзүнү һəлaкмы eдəҹəксəн?)\nБашга тәрәфдән, иман вә етигад гәлби бир әмәл олуб, онда мәҹбуријјәти јохдур. Әлбәттә, заһири әмәлләр вә ишләрдә бәдәнин бир ишә мәҹбур едилмәсинин манеәси јохдур. Амма гәлби етигадын вүҹуда ҝәлмәсиндән өтрү башга дәлил вә сәбәбләрә әл атмаг лазымдыр. Она ҝөрә дә Гуранда Аллаһ-таала Пејғәмбәринә (сәлләллаһу әләјһи вә алиһи вә сәлләм) белә бујурур: “(Ја Пејғәмбәр! Мәним бәндәләримә) өјүд-нәсиһәт вер. Сән анҹаг өјүд-нәсиһәт верәнсән! Сән онларын үзәриндә һаким дејилсән!”\nБүтүн бу ајәләрдән сонра белә нәтиҹә алырыг ки, Исламда ҹиһад динин зорла кимәсә гәбул етдирилмәсиндән өтрү дејилдир. Әксинә, һаггын өз јерини тутмасы вә төвһидин мүдафиәсиндән өтрүдүр. Төвһид исә инсанын фитрәтинин ән дәјәрли немәтидир. Бунунла да төвһидин инсанлар арасында јајылмасындан вә инсанларын төвһиди губул едиб, һагг гаршысында тәвазөкарлыг етмәләриндән сонра диндә, пејғәмбәрлик бәһсләриндә, јәһудилик, хачпәрәстлик вә саир мәсәләләрдә мүсәлманларла тәкаллаһлылар арасында һеч бир чәкишмә олмаз.\nАллаһ-тааланын Өз пејғәмбәринә, “Сән инсанларын иман ҝәтирмәләринә ҹавабдеһ дејилсән” – демәси бу мәнада дејил ки, Пејғәмбәрин (сәлләллаһу әләјһи вә алиһи вә сәлләм) әмр бе мәруф, нәһј әз мүнкәр вә ҹиһад саһәләриндә һеч бир вәзифәси јохдур. Бәлкә дә мәгсәд будур ки, сән нәтиҹә алмаға јох, инсанларын тәклифләрини онлара ачыгламаға мәмурсан. Јәни, инсанларын һидајәт олунмасы гәлби әмәлдир вә сәнин бу саһәдә һакимијјәтин јохдур, јахшы олар ки, бу иши Бизә тапшырасан.\nӘнфал сурәси, 24.\n Әлламә Тәбатәбаи, Әл-Мизан, 2-ҹи ҹилд, сәһ.66-71.\n Әраф сурәси, 57; Али Имран сурәси, 104, 110, 114; Төвбә сурәси, 67, 71; Әнбија сурәси, 73; Јусиф сурәси, 108.\n Маидә сурәси, 105; Бәгәрә сурәси 134; “Oнлaр (Ибрaһим, Јə’губ вə oнлaрa тaбe oлaнлaр) бир ҹaмaaт идилəр ки, кeчиб ҝeтдилəр. Oнлaрын eтдиклəри əмəллəр өзлəринə, сизин eтдијиниз əмəллəр исə сизə aиддир. Oнлaрын əмəллəри бaрəсиндə сиздəн сoрғу-суaл oлунмaз.”\n Шүәра сурәси, 3; Кәһф сурәси 6-да бујурур: «(Јa Рəсулум!) Јoxсa (кaфирлəр) бу Гур’aнa инaнмaсaлaр, (сəндəн үз дөндəриб ҝeтдиклəринə ҝөрə) aрxaлaрынҹa тəəссүфлəниб өзүнү һəлaк eдəҹəксəн?!”\n Әлламә Тәбатәбаи, Әл-Мизан, 2-ҹи ҹилд, сәһ.343-342.\n Ғашијә сурәси, 21,22.\n Әлламә Тәбатәбаи, Әл-Мизан, 6-ҹы ҹилд, сәһ.162, 165.\n5482 Qədim kəlam 2007/08/21\n4775 Qədim kəlam 2010/11/22\n8787 Qədim kəlam 2012/02/09\n4655 Qədim kəlam 2009/05/18\n3600 Qədim kəlam 2011/07/21\n4019 Qədim kəlam 2011/04/21\n4026 Qədim kəlam 2009/04/18\n4574 Qədim kəlam\n6775 Hədis elmləri\n4069 مبانی فقهی و اصولی\n10557 Məzhəbdə iştiraklıq\n6888 Hədis elmləri\n8372 Din fəlsəfəsi\n16833 Əməli əxlaq\n4031 İslam fəlsəfəsi